qundao/data-zh-poetry huggingface dataset:
耕乐吟二首
作者：贝琼
朝代：明

南村北村喧仆姑，一雨已苏百草枯。青稻如云不见涂，木龙三伏閒在隅。检源之乐人间无，阿翁哺雏妻饷夫。生来不作章句儒，但拟百斛量明珠。东家击鲜大作社，西家酒熟携满觚。诏书昨日五门下，天子尽赐今年租。近天不必城南社，范蠡湖头一茅宇。瓜生陇上已离离，亘长南山少荒土。出门岂识卿相尊，对客何忧子孙鲁。岁祈五风十日雨，上无飞蝗下无虎。四海从今尽中国，作歌且为歌洪武。但存父子与君臣，风俗当如结绳古。
耕乐吟二首·其一
作者：贝琼
朝代：明
体裁：古风

南村北村喧仆姑，一雨已苏百草枯。青稻如云不见涂，木龙三伏閒在隅。检源之乐人间无，阿翁哺雏妻饷夫。生来不作章句儒，但拟百斛量明珠。东家击鲜大作社，西家酒熟携满觚。诏书昨日五门下，天子尽赐今年租。
耕乐吟二首·其二
作者：贝琼
朝代：明
体裁：古风

近天不必城南社，范蠡湖头一茅宇。瓜生陇上已离离，亘长南山少荒土。出门岂识卿相尊，对客何忧子孙鲁。岁祈五风十日雨，上无飞蝗下无虎。四海从今尽中国，作歌且为歌洪武。但存父子与君臣，风俗当如结绳古。
耕乐轩
作者：贝琼
朝代：明

隐者东海头，安时事耕凿。
有田百亩余，相率治皛蜺。
我稼没牛腹，我书挂牛角。
三洲雷雨均，既耕必有获。
吹箫赛田租，操豚不为薄。
上给县官租，酣歌见真乐。
江南风景异，况乃赋敛数。
连云桑柘尽，池台总零落。
尚恐兵未休，远近无土著。
全生虎豹群，岂忍厌藜藿。
耕乐轩
作者：贝琼
朝代：明
体裁：古风

隐者东海头，安时事耕凿。有田百亩馀，相率治境埆。我稼没牛腹，我书挂牛角。三洲雷雨均，既耕必有穫。吹箫赛田租，操豚不为薄。上给县官租，酣歌见真乐。江南风景异，况乃赋敛数。连云桑柘尽，池台总零落。尚恐兵未休，远近无土著。全生虎豹群，岂忍厌藜藿。
胜南洲红梅
作者：贝琼
朝代：明
体裁：七言绝句

龙门狂僧老万回，燕支常染玉堂梅。木杯何日过东海，拾得海底珊瑚来。
胡虔雪猎图为徐复初赋
作者：贝琼
朝代：明
体裁：古风

太古天骑宅幽朔，平沙四面苶城郭。生儿岂识种禾黍，走狗呼鹰共为乐。北风颾颾大雪湿，越堑凌冈马蹄急。弓开满月不虚发，赤豹玄熊号且立。日暮两狼归挂鞍，燕支劝酒左右弹。一时快意良不恶，金刀割鲜行玉盘。君不见汉家天子猎四海，塞下将军归奏凯。青丘云梦何足誇，猛虎长鲸肉俱醢。
至日
作者：贝琼
朝代：明

独客无家望转迷，山空木落气凄凄。愁催短发浑如鹤，病觉长身不称犀。书断蓟门天万里，禅经秦树雪千溪。何由去学神仙术，一鼎丹砂夜自泥。日上扶桑晓色红，闭门慵似杜陵翁。干戈送老甘人下，江海生春尚客中。雪尽南枝开大庾，天回北斗挂空同。试倾百斛芜城酒，未叹飘零两鬓蓬。
至日·其一
作者：贝琼
朝代：明
体裁：七言律诗

独客无家望转迷，山空木落气凄凄。愁催短发浑如鹤，病觉长身不称犀。书断蓟门天万里，禅经秦树雪千溪。何由去学神仙术，一鼎丹砂夜自泥。
至日·其二
作者：贝琼
朝代：明
体裁：七言律诗

日上扶桑晓色红，闭门慵似杜陵翁。干戈送老甘人下，江海生春尚客中。雪尽南枝开大庾，天回北斗挂空同。试倾百斛芜城酒，未叹飘零两鬓蓬。
苕溪陆文宝挟笔过云间持卷求余言而一时缙绅
作者：贝琼
朝代：明

吴兴松雪真奇士，书到通神逼二王。
谩有儿童夸并驾，更无弟子得升堂。
苕溪陆文宝挟笔过云间持卷求余言而一时缙绅
作者：贝琼
朝代：明

退之作传聊为戏，子云草《玄》真好奇。
更有区区工画卦，强分奇耦学庖牺。¤
苕溪陆文宝挟笔过云间持卷求余言而一时缙绅之户不啻百篇有论笔法自赵松雪用落墨而始废者有为笔卦者近世肤学小子率意妄作类如此可叹也已因赋五绝
作者：贝琼
朝代：明

近代何人下笔精，吴兴松雪最知名。欲过大令归前辈，竞学中郎耻后生。吴兴松雪真奇士，书到通神逼二王。谩有儿童誇并驾，更无弟子得升堂。退之作传聊为戏，子云草《玄》真好奇。更有区区工画卦，强分奇耦学庖牺。石鼓镌功元自缺，秦碑颂德久应讹。一时篆籀今谁解，白发江南玉雪坡。谩秃霜毫临北海，更求雪茧写兰亭。也知不改无盐陋，浪抹青红斗尹邢。
苕溪陆文宝挟笔过云间持卷求余言而一时缙绅之户不啻百篇有论笔法自赵松雪用落墨而始废者有为笔卦者近世肤学小子率意妄作类如此可叹也已因赋五绝·其一
作者：贝琼
朝代：明
体裁：七言绝句

近代何人下笔精，吴兴松雪最知名。欲过大令归前辈，竞学中郎耻后生。
苕溪陆文宝挟笔过云间持卷求余言而一时缙绅之户不啻百篇有论笔法自赵松雪用落墨而始废者有为笔卦者近世肤学小子率意妄作类如此可叹也已因赋五绝·其三
作者：贝琼
朝代：明
体裁：七言绝句

退之作传聊为戏，子云草《玄》真好奇。更有区区工画卦，强分奇耦学庖牺。
苕溪陆文宝挟笔过云间持卷求余言而一时缙绅之户不啻百篇有论笔法自赵松雪用落墨而始废者有为笔卦者近世肤学小子率意妄作类如此可叹也已因赋五绝·其二
作者：贝琼
朝代：明
体裁：七言绝句

吴兴松雪真奇士，书到通神逼二王。谩有儿童誇并驾，更无弟子得升堂。
苕溪陆文宝挟笔过云间持卷求余言而一时缙绅之户不啻百篇有论笔法自赵松雪用落墨而始废者有为笔卦者近世肤学小子率意妄作类如此可叹也已因赋五绝·其五
作者：贝琼
朝代：明
体裁：七言绝句

谩秃霜毫临北海，更求雪茧写兰亭。也知不改无盐陋，浪抹青红斗尹邢。
苕溪陆文宝挟笔过云间持卷求余言而一时缙绅之户不啻百篇有论笔法自赵松雪用落墨而始废者有为笔卦者近世肤学小子率意妄作类如此可叹也已因赋五绝·其四
作者：贝琼
朝代：明
体裁：七言绝句

石鼓镌功元自缺，秦碑颂德久应讹。一时篆籀今谁解，白发江南玉雪坡。
苦两淮水泛溢往来不通缅怀南京故人鄮子宪为赋
作者：贝琼
朝代：明

寒犹挟纩思南国，老更看书坐北窗。白雨三时如倒海，黄流一夜尽成江。榴花支子开无数，鸂？鸬鹚下作双。天上故人何日见，剑心诗思未能降。
苦两淮水泛溢往来不通缅怀南京故人鄮子宪为赋
作者：贝琼
朝代：明
体裁：七言律诗

寒犹挟纩思南国，老更看书坐北窗。白雨三时如倒海，黄流一夜尽成江。榴花支子开无数，鸂�鸬鹚下作双。天上故人何日见，剑心诗思未能降。
荅宇文仲美
作者：贝琼
朝代：明
体裁：七言律诗

五两夜逐秋鸿徂，十年辟兵无定居。君今不奏子虚赋，我亦终返班生庐。蹲鸱如斗足野饭，江鱼斫玉分王馀。更种南山豆一顷，试看身子带经锄。
荅客
作者：贝琼
朝代：明
体裁：古风

窃禄非本性，适彼南山阿。藜藿日不充，慷慨独商歌。有客向我言，与世同其波。商君震七国，季子倾三河。区区守章句，白首成蹉跎。念之为三叹，所乐良已多。潜鱼骇钩饵，飞鸟愁网罗。结驷非不荣，违己当如何。
荅郭宗夏
作者：贝琼
朝代：明
体裁：五言律诗

思君不得见，起坐若为情。丧乱长南北，交游半死生。家书春未达，堠火夜偏惊。何日联床语，西窗听雨声。
董逃行
作者：贝琼
朝代：明

北风破肉胡兵利，汉将驱人死胡地。
丈夫四出妇女号，长安十日城门闭。
夜入南山忍冲虎，尚胜迢迢随捕虏。
城中有地尽蓬篙，城下何人种禾黍！
夜间董逃四面歌，却思乡土泪滂沱。
董逃行
作者：贝琼
朝代：明
体裁：乐府曲辞

北风破肉胡兵利，汉将驱人死胡地。丈夫四出妇女号，长安十日城门闭。夜入南山忍冲虎，尚胜迢迢随捕虏。城中有地尽蓬蒿，城下何人种禾黍。夜闻《董逃》四面歌，却思乡土泪滂沱。
蜀山图
作者：贝琼
朝代：明
体裁：七言律诗

连峰接岫写秦州，雨洗蛾眉积翠浮。石出剑门皆北向，水通盐泽自西流。松头一片秋云湿，鸟背千盘细路幽。策马匆匆度关客，何如渔父一扁舟。
行路难
作者：贝琼
朝代：明
体裁：乐府曲辞

采玉于阗河，问君勃律何。时过采珠鲛人室，问君百粤何时出。珠玉岁久同为尘，君胡重利不重身。海有波，缺我楫，山有石，摧我轮。行路难，出门即羊肠，何况万里道。管叔危周公，匡人仇鲁叟。尊有酒，盘有壶，鼓坎坎，歌乌乌。海不可涉，山不可徒。路旁之人，爱尔玉与珠。行路难，我以为父，安知非虎。我以为兄，安知非狼。仰天悲歌，泣下沾裳。
西湖竹枝
作者：贝琼
朝代：明
体裁：词

六月玉泉来看鱼，湖头雨过尽芙蕖。芙蕖花开郎更远，玉泉鱼少亦无书。
西湖竹枝
作者：贝琼
朝代：明
体裁：词

闻郎北过李陵台，湖上荷花今又开。那似鄂王填上树，枝枝叶叶尽南回。
观水
作者：贝琼
朝代：明
体裁：五言律诗

布谷村村急，三时农务勤。青山十日雨，白水一溪云。即恐崩沙坼，遥知小圃分。朝来自潋滟，凫雁动成群。
观海与鲍仲孚同赋
作者：贝琼
朝代：明
体裁：七言律诗

弱水之外有蓬莱，云中髣髴金银台。终驱汎滥群流合，始与鸿濛一气开。石壁三更看日上，星槎八月到天回。麻姑何处窥清浅，近日无书寄鹤来。
试院中和常景元韵
作者：贝琼
朝代：明
体裁：七言律诗

野老何知近上台，高堂夜坐曙钟催。采珠沧海元无价，怀璞荆山信有材。三月龙门须快跃，五更鱼钥未曾开。却思年少多英气，也赴槐花此地来。
读书堆
作者：贝琼
朝代：明
体裁：古风

泊舟亭林湖，突兀空王宫。当时读书处，鸟雀呼秋风。前瞻两金山，抃舞波涛中。眷兹一篑力，克配千仞崇。恐有文字藏，中夜飞白虹。荒哉梦中语，且复诳儿童。我亦有书癖，五经老未通。草堂可遂结，当作两希冯。
读书所有白花一株状类杨州琼花而花损一叶俗称为八仙云为赋一绝且悼璚花之不复见而独见此也
作者：贝琼
朝代：明
体裁：七言绝句

一夜东风吹白雪，化为胡蝶过西家。七香车远人何处，空认唐昌观里花。
读史五首
作者：贝琼
朝代：明

吾怜闵仲叔，始辟怀喜惧。及其见司徒，喜惧亦皆去。劳苦非所堪，虚名岂相误。用舍何必言，投劾时已暮。周燮久不仕，身屈名四驰。玄纁一旦至，举族更劝之。安知修道者，出处亦有时。慨然中途返，独守东冈陂。东汉多逸民，山栖久怀璧。法真亦逃名，讵屑三公职。求蝉在明火，求士当务德。此道今何如，其人安可识。樊英抗高节，万乘不能屈。设坛为见之，岂若壶山逸。光禄位已崇，匡时竟无术。遂兴张楷讥，尚待黄琼出。五侯浊四海，白日沦光辉。处士切忧国，空言相是非。郭泰不绝俗，申屠能见机。朱凤翔千仞，百世令人希。
读史五首·其一
作者：贝琼
朝代：明
体裁：古风

吾怜闵仲叔，始辟怀喜惧。及其见司徒，喜惧亦皆去。劳苦非所堪，虚名岂相误。用舍何必言，投劾时已暮。
读史五首·其三
作者：贝琼
朝代：明
体裁：古风

东汉多逸民，山栖久怀璧。法真亦逃名，讵屑三公职。求蝉在明火，求士当务德。此道今何如，其人安可识。
读史五首·其二
作者：贝琼
朝代：明
体裁：古风

周燮久不仕，身屈名四驰。玄纁一旦至，举族更劝之。安知修道者，出处亦有时。慨然中途返，独守东冈陂。
读史五首·其五
作者：贝琼
朝代：明
体裁：古风

五侯浊四海，白日沦光辉。处士切忧国，空言相是非。郭泰不绝俗，申屠能见机。朱凤翔千仞，百世令人希。
读史五首·其四
作者：贝琼
朝代：明
体裁：古风

樊英抗高节，万乘不能屈。设坛为见之，岂若壶山逸。光禄位已崇，匡时竟无术。遂兴张楷讥，尚待黄琼出。
读史（五首）
作者：贝琼
朝代：明

五侯浊四海，白日沦光辉。
处士切忧国，空言相是非。
郭泰不绝俗，申屠能见几。
朱凤翔千仞，百世令人希。
读胡笳曲
作者：贝琼
朝代：明

日年已到甲辰终，休倚山河百二雄。
八骏何劳巡海上，一龙今见起江东。
专门学士空谈道，仗钺将军竟策功。
忍听胡笳旧时曲，此身飘泊叹秋蓬。
读胡笳曲
作者：贝琼
朝代：明
体裁：七言律诗

百年已到甲辰终，休倚山河百二雄。八骏何劳巡海上，一龙今见起江东。专门学士空谈道，仗钺将军竞策功。忍听胡笳旧时曲，此身飘泊叹秋蓬。
谢贾齐臣惠碧盌
作者：贝琼
朝代：明

万里坚昆来碧盌，青莲十叶类天成。于阗苍玉本同色，韶州白瓷空得名。马湩可能羞北馔，驼蹄且复荐南烹。茅斋此日足家具，一诗为报故人情。
谢贾齐臣惠碧碗
作者：贝琼
朝代：明
体裁：七言律诗

万里坚昆来碧碗，青莲十叶类天成。于阗苍玉本同色，韶州白瓷空得名。马湩可能羞北馔，驼蹄且复荐南烹。茅斋此日足家具，一诗为报故人情。
赋小瀛洲
作者：贝琼
朝代：明

海上瀛洲碧水新，地连方丈绝风尘。九光霞馆邀王母，一曲鸾笙降玉晨。若木回枝长挂日，桃花结子不知春。祖龙谩自求方士，却恐流传语未真。仙人长伯白银宫，不似淮王礼八公。日月自周三岛外，山川尽缩一壶中。亦麟紫凤池台胜，姹女河车服食同。清夜步虚相和处，琪花如雪又春风。
赋小瀛洲·其一
作者：贝琼
朝代：明
体裁：七言律诗

海上瀛洲碧水新，地连方丈绝风尘。九光霞馆邀王母，一曲鸾笙降玉晨。若木回枝长挂日，桃花结子不知春。祖龙谩自求方士，却恐流传语未真。
赋小瀛洲·其二
作者：贝琼
朝代：明
体裁：七言律诗

仙人长伯白银宫，不似淮王礼八公。日月自周三岛外，山川尽缩一壶中。亦麟紫凤池台胜，姹女河车服食同。清夜步虚相和处，琪花如雪又春风。
赋晚菊黄白二本
作者：贝琼
朝代：明
体裁：七言律诗

引蜂勾蝶过红墙，千叶新花只道妆。仙质晓匀胡粉白，御袍秋染郁金黄。东家欲斗西家艳，十日元同九日香。可笑当时彭泽令，清如楚客在潇湘。
赋西山爽气亭
作者：贝琼
朝代：明

屋外云山走海涛，商歌扣角气犹豪。把琴有各寻陶令，住笏何人记马曹。生厌市声奁地僻，老增诗兴敌秋高。九峰三泖何如此，金谷池台半野蒿。朝朝揽翠一凭阑，田里从教懒不冠。梦破喜闻秋雨霁，神清疑对雪峰寒。霓裳琴曲传三叠，石鼎车声出九盘。南北驱驰亦何事，西风尘土没征鞍。
赋西山爽气亭·其一
作者：贝琼
朝代：明
体裁：七言律诗

屋外云山走海涛，商歌扣角气犹豪。把琴有各寻陶令，住笏何人记马曹。生厌市声奁地僻，老增诗兴敌秋高。九峰三泖何如此，金谷池台半野蒿。
赋西山爽气亭·其二
作者：贝琼
朝代：明
体裁：七言律诗

朝朝揽翠一凭阑，田里从教懒不冠。梦破喜闻秋雨霁，神清疑对雪峰寒。霓裳琴曲传三叠，石鼎车声出九盘。南北驱驰亦何事，西风尘土没征鞍。
赠乘槎客
作者：贝琼
朝代：明
体裁：古风

六月淮南不知暑，闭门日日风和雨。乘槎仙客何处来，把酒张灯连夜语。酒酣示我榰机石，曾到天河见河鼓。人间倏忽三千秋，弱水三枯海鳌腐。吴争越战空陈迹，山绕钱塘作龙虎。柳外楼台十万户，太平重自南朝数。吴娘玉面胜梨芯，解向尊前胡旋舞。乐极哀来泪相续，城郭秋深半禾黍。内前树老啼寒鸦，山月无情照今古。白首相看亦偶然，忘形何必论宾主。天为酒星地酒仙，麒麟将相皆黄土。约我他年一棹归，西湖烟浪从渔父。
赠别
作者：贝琼
朝代：明
体裁：七言绝句

一南一北鸟辞亩，一东一西芯送人。与君此别似送鸟，对酒那不惜青春。
赠医者徐仲纯
作者：贝琼
朝代：明
体裁：五言律诗

我爱南州士，风流今尚存。读书通鲁史，卖药向吴门。拟乞丹砂裹，同倾绿酒樽。茯苓应己长，夜雨斸松根。
赠小南枝
作者：贝琼
朝代：明
体裁：七言绝句

相逢彷佛在西湖，姑射仙人玉雪肤。春浅芳心浑木透，天寒翠柚不胜扶。
赠王廷威
作者：贝琼
朝代：明
体裁：七言律诗

江南文物三槐后，倾坐郎君有阿戎。酌酒初逢李盛宅，说诗频过杜陵翁。麒麟騕袅归天育，结绿县黎待国工。插架书多须可读，日长山院杏花红。
赠迮元霖
作者：贝琼
朝代：明

迮生固长贫，赋诗朝忍饥。
破裘连百结，但觉诗愈奇。
锵然击天球，未作秋蛩悲。
呜呼识者死，举国无人知。
鼓柁洞庭湖，远过三高祠。
我无一斗酒，为生开两眉。
宇宙非不大，四顾将安之。
日落万山黑，百鸟争寒枝。
翩翩五色凤，寂寞双翅垂。
圣人坐明光，迟汝一来仪。
赠迮元霖
作者：贝琼
朝代：明
体裁：古风

迮生固长贫，赋诗朝忍饥。破裘连百结，但觉诗愈奇。锵然击天球，未作秋蛩悲。呜呼识者死，举国无人知。鼓柁洞庭湖，远过三高祠。我无一斗酒，为生开两眉。宇宙非不大，四顾将安之。日落万山黑，百鸟争寒枝。翩翩五色凤，寂莫双翅垂。圣人坐明光，迟汝一来仪。
赠韩友中
作者：贝琼
朝代：明
体裁：七言律诗

雨花台下古仙客，门俯百尺玻瓈江。青山偃蹇自相伍，白鸟浮沉时一双。天寒镵药龙蛇窟，夜永读书风窗自。纷纷市人不足数，与尔笑谭倾百缸。
赠龙虎山邓子方鍊师
作者：贝琼
朝代：明
体裁：七言律诗

鬼谷仙人弱水东，身骑一鹤御青童。坎离龙虎蟠金鼎，日夜神明守绛宫。笔埽琅玕三竺雨，琴弹霹雳满林风。白头欲问长生诀，笑我京华尚转蓬。
赤城吕徽之博闻强识宋亡遂晦不仕一日大雪中至巨家易谷立堂下久之堂东偏众客方咏雪有分韵得蝶字者艾思不就徽之不觉失笑咸诘之曰汝何笑曰吾欲用滕王蛱蝶事耳众客皆惊阴知其为徽之也延之坐不可欲赒以谷辞既去使人尾之至其居地极幽阻及雪霁候焉荆扉竹屋不蔽风雨见桶中坐一妇人盖其妻也问徽之所在曰出捕鱼矣得于溪上具言所以来之意曰诸子可少留乃换酒共饮返宿道傍大楼下主人怪舆马之盛因言其状主人亦不知有徽之也明日求之则已迁居矣徽之尝与陈刚中相过于道刚中下驴揖遂问乘驴故事各举一事至四十事而刚中止矣徽之曰吾尚记某事出某书凡三十端后不知所终因赋一绝云
作者：贝琼
朝代：明
体裁：七言绝句

空山积雪深一尺，车马何来野老疑。溪上捕鱼归换酒，更无人识吕徽之。
赴召留别诸友
作者：贝琼
朝代：明
体裁：古风

用世非拙迂，白首在山林。诗书况久辍，礼乐非所任。王事忽相縻，遂令违我心。迢迢适西道，恻恻辞东岑。中田泽雉雊，古木鸧鹧吟。所亲亦胡越，耿耿辰与参。愁来一回首，涕下徒沾襟。终当返田里，灌园希汉阴。
辛亥七夕五首
作者：贝琼
朝代：明

子晋吹笙学凤皇，缑山一别已千霜。当时黄屋非无意，岂有神仙到帝王。阿母西来降汉家，刚风万里送飞车。空留千岁蟠桃核，白发到郎不见花。五夜天边辍凤梭，长生殿里望星河。玉环他日无穷恨，更比牵牛织女多。东家西家争曝衣，我但曝书誇小儿。壁中科斗古文字，犹有射光天陆离。性拙如鸠本自偏，柳州何必更祈天。人间机巧知多少，无复三皇五帝前。
辛亥七夕五首·其一
作者：贝琼
朝代：明
体裁：七言绝句

子晋吹笙学凤皇，缑山一别已千霜。当时黄屋非无意，岂有神仙到帝王。
辛亥七夕五首·其三
作者：贝琼
朝代：明
体裁：七言绝句

五夜天边辍凤梭，长生殿里望星河。玉环他日无穷恨，更比牵牛织女多。
辛亥七夕五首·其二
作者：贝琼
朝代：明
体裁：七言绝句

阿母西来降汉家，刚风万里送飞车。空留千岁蟠桃核，白发到郎不见花。
辛亥七夕五首·其五
作者：贝琼
朝代：明
体裁：七言绝句

性拙如鸠本自偏，柳州何必更祈天。人间机巧知多少，无复三皇五帝前。
辛亥七夕五首·其四
作者：贝琼
朝代：明
体裁：七言绝句

东家西家争曝衣，我但曝书誇小儿。壁中科斗古文字，犹有射光天陆离。
辛亥初度日偶成
作者：贝琼
朝代：明
体裁：古风

吾生本如寄，有酒还自酣。岂待三宜休，已知七不堪。陶泓且当传，孔方安可谈。触网笑神龟，束身悲老蚕。倘能从兹去，卜宅南山南。
辛亥岁烧灯日张彦皋携酒相过与杨鸣鹤丁一鹤陈仲谋及诸门生十有二人共饮回以笙歌归院落灯火下楼台分韵赋诗余得归字
作者：贝琼
朝代：明
体裁：五言排律

节过传柑后，馀寒袭故衣。雷从梅上尽，春向柳边归。且复从人饮，何须密妓围。金吾犹不禁，鹦鹉试频挥。上客推文靖，仙翁得令威。交游知有道，笑语共无机。细雨朝还作，高云夜不飞。玉箫停凤曲，银烛继蟾辉。但觉新欢治，应知旧事非。莫辞同潦倒，良会古来稀。
辛亥重午
作者：贝琼
朝代：明
体裁：七言绝句

去年重午忆嘉兴，风雨龙河一病僧。今日山中人重午，故人持酒说金陵。
辛春二月十日偕桑子材丁一鹤游殳山
作者：贝琼
朝代：明
体裁：五言律诗

野旷夫无际，山青雨乍晴。路从鳌背上，人踏凤毛行。谡谡松风细，辉辉竹日明。浩歌犹未已，新曲和流莺。
迁居
作者：贝琼
朝代：明
体裁：古风

我贫无定居，一岁三四迁。破庐仅蔽席，于生已为宽。南邻盛车马，北里矜绮纨。高楼出云雨，一一居神仙。何异玉台秀，四时游且盘。念力守穷栖，去去非所安。
过无锡
作者：贝琼
朝代：明
体裁：七言绝句

水抱新城缺月弯，城头高似九龙山。将军已缚山中虎，道上行人日往还。
过沧洲有感
作者：贝琼
朝代：明
体裁：七言律诗

驷马桥南曲径赊，可堪重过故侯家。青袍杜甫从漂梗，白发刘郎怨落花。憔悴已看身似鹤，娉婷不见髻堆鸦。野芳亭上春犹在，独坐吟诗到日斜。
过泐季潭长老三塔院饮于志远宅赋诗
作者：贝琼
朝代：明
体裁：七言律诗

城南看花花正开，清明微雨洒尘埃。路从周处台前过，山转曹彬庙下来。堕地游丝轻复起，近人娇燕去仍回。高歌击节狂欢赏，共尽生春酒一杯。
过王景修
作者：贝琼
朝代：明
体裁：五言律诗

不识沧洲路，还经白石矶。林深烟似织，江黑雨初飞。野店多先闭，渔舟独未归。幽人宅已近，薄暮扣柴扉。
过竹冈
作者：贝琼
朝代：明
体裁：五言律诗

迢递竹冈路，村墟烟火迟。地从沧海尽，天入大荒垂。网集知潮落，舟行觉岸驰。平生贪胜槩，随处一题诗。
远别离
作者：贝琼
朝代：明
体裁：古风

君不见青天之月，三五缺，三五满。惟有别离愁，千秋万古何时断。忆昨郎远行，城南柳飞絮。迢迢出居延，匹马随都护。今年得郎书，犹在天山戍。黄河入大荒，白草迷归路。夏日青无光，胡风起朝暮。不若路旁尘，随郎马蹄去。妾居但守节，郎去当封侯。昔为白门燕，双栖江上楼。今作陇头水，呜咽东西流。时凭万里梦，夜到西梁州。三十六部犹未灭，良人那得朝金阙。可怜池上紫鸳鸯，白头生死不相忘。
述怀
作者：贝琼
朝代：明
体裁：古风

浩荡三十年，如萍寄沧海。起为太学师，一日扬光彩。迢收赴中都，送客纷云蔼。名惭相国知，礼感亲王侍。徘徊未得去，忽复朱颜改。诏许江南归，青山草堂在。放浪黄牛村，犹瞻金马门。适性讵非乐，扪心空自论。田翁四五人，共忘乡相尊。把酒酬殳基，白石今犹存。天寒落松影，岁久生苔痕。试求金光草，超然事幽讨。依稀顾况台，寂莫钱王道。东门叹黄犬，税驾胡不早。长歌归去来，吾从鹿门老。
送兴福寺镇静庵
作者：贝琼
朝代：明
体裁：七言律诗

西山楼阁涌波涛，西国高僧见白毫。贝叶有文留藏室，天花无迹上方袍。毒龙在钵秋云湿，驯虎当门夜月高。听法他年陪相国，定因元亮置松醪。
送凌彦冲归杭
作者：贝琼
朝代：明
体裁：七言律诗

正好听君苏武慢，倾壶共坐白鸥沙。十年戎马犹塞路，三月归舟催到家。江燕与人同是客，野桃成子乱飞花。使回多寄平安字，要看张颠醉墨斜。
送医师张仁齐
作者：贝琼
朝代：明
体裁：七言律诗

县壶长向市中藏，海底龙公夜授方。庐阜仙人知董奉，长安女子识韩康。药存九转芙蓉煖，松化千年琥珀香。暂到京华即归去，一毫荣辱总相忘。
送吕元归四明
作者：贝琼
朝代：明
体裁：七言律诗

千里东归访故园，春深满目野花繁。山横鸟道如龙转，水落蛟门尚虎蹲。贺老风流谁复继，舒公气节更须论。故人为谢崔文学，何日听诗酒一尊。
送吴浚仲
作者：贝琼
朝代：明

弱冠知君名，王十始逢君。南宫托同宿，十明披清文。及我备修纂，缺近幽兰芬。兹言归故乡，告别那忍闻。甡甡中林鹿，犹能念其群。况我同心友，去住从此分。夜度浙江水，朝看天姥云。春禽正？？，夏木方欣欣。安得遂同载，归偶沮溺耘。
送吴浚仲
作者：贝琼
朝代：明
体裁：古风

弱冠知君名，王十始逢君。南宫托同宿，十明披清文。及我备修纂，缺近幽兰芬。兹言归故乡，告别那忍闻。甡甡中林鹿，犹能念其群。况我同心友，去住从此分。夜度浙江水，朝看天姥云。春禽正��，夏木方欣欣。安得遂同载，归偶沮溺耘。
送天台吴蟾友奉董宗师命主桐柏观
作者：贝琼
朝代：明
体裁：古风

天台之山四万八千丈，中有飞仙共来往。东方未白天鸡号，扶桑赤日三更上。山人曾识玉蟾翁，丹砂九返面如童。吹笙醉跨千年鹤，朝上崆峒暮庐霍。葛洪井西松树老，子晋台下桃花落。日边人寄董师书，别我却入天合居。麻姑相见已白发，蓬莱弱水人何如。我亦张帆上南斗，餐霞有诀能相授。青天更约借龙骑，福地应知今虎守。
送定南宗佐四明大慈寺
作者：贝琼
朝代：明
体裁：古风

伏龙罗汉无人识，万里如云倏南北。南北山川不可穷，云去云来自无迹。朝辞凤阙向东湖，身乘一叶秋江芦。东湖何处更求我，白云去尽青山孤。开楼夜看山头月，月色湖光射冰雪。四明太白相峥嵘，天地虚空一毫发。老夫漂泊悲蓬根，相逢已契三生魂。人开火宅不可住，他年听法来松门。
送张思广归平阳
作者：贝琼
朝代：明
体裁：古风

十月天地闭，北风河已澌。送子千里道，太行极崔嵬。日暮归鸟疾，雪深苍兕饥。酌以一卮酒，为浣身上衣。伐木还重赋，白驹不可维。悠悠南北歧，恻恻劳我思。
送愚上人归越中并木奎方舟长老
作者：贝琼
朝代：明
体裁：七言律诗

天界归来亦已迟，庭松此日定回枝。山中结社无灵运，海上留衣有退之。鹤去云霄随锡杖，龙收风雨入军持。西湖若见方舟老，为说三生梦里诗。
送成德琦兄北归
作者：贝琼
朝代：明
体裁：七言绝句

云中归雁总成行，肠断连枝尚异方。春满江南江北路，柳丝不似别愁长。
送户部尚书贡泰甫开司闽中榷盐易米给京师
作者：贝琼
朝代：明

昨日除书下五门，地兼中外亦殊恩。三山迥出南荒小，八座元同北斗尊。悟主已知如内相，封侯终见自公孙。荆扬乐土今凋擦，他日从客为一言。两隅未挣出师频，圣主经营伏老臣。天河转粟遥通蓟，腊月看花近到闽。道上豺狼应避马，山中猿马不惊人。公馀定有诗千首，好托边鸿寄蚤春。
送户部尚书贡泰甫开司闽中榷盐易米给京师·其一
作者：贝琼
朝代：明
体裁：七言律诗

昨日除书下五门，地兼中外亦殊恩。三山迥出南荒小，八座元同北斗尊。悟主已知如内相，封侯终见自公孙。荆扬乐土今凋擦，他日从客为一言。
送户部尚书贡泰甫开司闽中榷盐易米给京师·其二
作者：贝琼
朝代：明
体裁：七言律诗

两隅未挣出师频，圣主经营伏老臣。天河转粟遥通蓟，腊月看花近到闽。道上豺狼应避马，山中猿马不惊人。公馀定有诗千首，好托边鸿寄蚤春。
送文从周入京师
作者：贝琼
朝代：明
体裁：古风

文郎气如虹，北上何匆匆。重经九折坂，复览百步洪。日月回地底，山河极云中。有书一万言，欲献明光宫。蚩尤触山折天柱，百川乱流赤子苦。龙骧未见下益州，虎旅犹闻驻灵武。草白风骚骚，跋涉无乃劳。骅骝识骏骨，鸑鷟非凡毛。临岐更酌酒，飞雪落征袍。何以致缒绻，绵带昆吾刀。
送曹季材赴京师因寄刘子宪助教
作者：贝琼
朝代：明

跨马金陵去，征衫尚有尘。壮心知烈士，离色惨羁人。草白方经晓，花殷欲借春。殷勤一杯酒，何日重相亲。最爱刘公干，同为太学师。班联金马客，兴在玉台诗。地阔双鱼断，天空一雁驰。惟看千里月，夜夜独相思。
送曹季材赴京师因寄刘子宪助教·其一
作者：贝琼
朝代：明
体裁：五言律诗

跨马金陵去，征衫尚有尘。壮心知烈士，离色惨羁人。草白方经晓，花殷欲借春。殷勤一杯酒，何日重相亲。
送曹季材赴京师因寄刘子宪助教·其二
作者：贝琼
朝代：明
体裁：五言律诗

最爱刘公干，同为太学师。班联金马客，兴在玉台诗。地阔双鱼断，天空一雁驰。惟看千里月，夜夜独相思。
送朱伯良赴陇西县丞
作者：贝琼
朝代：明
体裁：七言律诗

巩昌风俗今犹古，城郭弦歌足几家。渭水北来同穴近，陇山西过武功赊。天连苜蓿荒秋雨，地种葡萄压紫霞。更喜清官有朱邑，明年新政万人誇。
送朱显道赴濠上
作者：贝琼
朝代：明

将军五月过旴？，雪浪楼船快马驰。天地重开新造国，山川多纪壮游诗。千屯雾合耕耘处，万里星奔贡赋时。却向秋风候旌旆，南还莫负雁前期。
送朱显道赴濠上
作者：贝琼
朝代：明
体裁：七言律诗

将军五月过旴�，雪浪楼船快马驰。天地重开新造国，山川多纪壮游诗。千屯雾合耕耘处，万里星奔贡赋时。却向秋风候旌旆，南还莫负雁前期。
送朱质夫赴宁远知县
作者：贝琼
朝代：明

万里番禺自汉通，乘槎有客气如虹。
地分铜柱风烟外，山涌琼台雪浪中。
帝子旌旗何处问，黎人衣服与时同。
兴来好和苏公语，又度西南月半弓。
送朱质夫赴宁远知县
作者：贝琼
朝代：明
体裁：七言律诗

万里番禺自汉通，乘槎有客气如虹。地分铜柱风烟外，山涌璚台雪浪中。帝子旌旗何处问，黎人衣服与时同。兴来好和苏公语，又度西南月半弓。
送杨九思赴广西都尉经历
作者：贝琼
朝代：明

邛笮康居路尽通，西南开镇两江雄。
汉家大将推杨仆，蛮府参军见郝隆。
象迹满山云气白，鸡声千户日车红。
明珠薏苡无人辨，行李归来莫厌穷。
送杨九思赴广西都尉经历
作者：贝琼
朝代：明
体裁：七言律诗

邛笮康居路尽通，西南开镇两江雄。汉家大将推杨仆，蛮府参军见郝隆。象迹满山云气白，鸡声千户日车红。明珠薏苡无人辩，行李归来莫厌穷。
送杨鸣鹤还鸿山
作者：贝琼
朝代：明
体裁：七言律诗

慷慨长歌行路难，何乡堪借一枝安。鼋鼍吐浪江湖阔，蟋蟀近人天地寒。田父朝携新酒送，山妻夜补旧衣完。只应去逐梁鸿隐，万壑风烟试独看。
送桑子材归縻塘
作者：贝琼
朝代：明
体裁：七言律诗

书囊未了复晨鸡，岁暮扁舟出大溪。司马倦从枚乘客，伯鸾欣对孟光妻。山通石屋风烟合，海接天河日月低。一路梅花千树雪，春来约我酒重携。
送江西佥宪赵宗典移守合州
作者：贝琼
朝代：明
体裁：七言律诗

今日梯航万里通，使星一点向秦中。蛮夷十月无冬雪，山水三巴有阆风。须可赋诗邀杜甫，即看为政似文翁。珠还合浦元非异，但庆三田黍稻丰。
送浙省都事曹德辅运粮北上
作者：贝琼
朝代：明

屯田未开岁未熟，白粲一金才一斛。
将军初下山东城，使者复转江南粟。
飓风五月西南回，黄龙朱雀一时开。
雷霆夜捶海若死，云雾昼合天妃来。
黑洋北去五千里，直沽近接金河水。
内廷传敕赐宫壶，侍臣出报龙颜喜。
送浙省都事曹德辅运粮北上
作者：贝琼
朝代：明
体裁：古风

屯田未开岁未熟，白粲一金才一斛。将军初下山东城，使者复转江南粟。飓风五月西南回，黄龙朱雀一时开。雷霆夜槌海若死，云雾昼合天妃来。黑洋北去五千里，直沽近接金河水。内廷传敕赐宫壶，侍臣出报龙颜喜。
送潘时雍归钱唐
作者：贝琼
朝代：明
体裁：古风

海县兵未息，公子今何之。酌君葡萄酒，听我白苧词。忆昔来黄湾，始为童子师。诸生老伏胜，说客惭张仪。连床风雨夕，秉烛听新诗。殷殷金石声，真足解我颐。同居石壁下，斗柄倏三移。脱略势利交，所贵两不疑。久怀地主恩，亦有莼鲈思。束书向钱唐，磬折从此辞。钱唐寔都会，西湖天下奇。朱楼起相对，上有千蛾眉。羽衣何翩翩，处子冰雪肌。楼前五陵儿，并马金鞭垂。酒酣复张乐，但惜白日驰。近者属凋丧，不及全盛时。空山凤皇去，月黑号狐狸。春风吹行殿，碧草生荒基。何当从子游，观涛酹鸱夷。辛苦草《太玄》，徒为廉蔺嗤。子实济时具，飞腾方在兹。匠石既已遇，小大随所施。从容宰相前，奋舌论安危。岂无一尺箠，盗贼不足笞。天空羽毛急，水涸舟楫迟。临岐更挥泪，中年伤别离。
送王以宁归建德并东鲁道原
作者：贝琼
朝代：明
体裁：七言律诗

睦州城郭风烟外，乱后衣冠喜尚存。山倒半江云气合，滩回七里浪声喧。读书才子初还舍，买酒邻翁尽到门。相见鲁公劳问信，春秋何日试重论。
送王克让员外赴陕西
作者：贝琼
朝代：明
体裁：七言律诗

貂裘万里独冲寒，旧是含香汉署官。白雪作花人面落，青山如凤马头看。关中相国资王猛，海内苍生望谢安。应念东南有遗佚，采芝深谷尚盘桓。
送王克让归湖南侍亲并柬李中卿县丞
作者：贝琼
朝代：明
体裁：七言律诗

五两风生楚客归，梦魂先已到庭闱。九疑舜冢苍梧野，三国周郎赤壁矶。天地茫茫人自老，古今历历鸟空飞。若逢李白烦相问，别后平安一字稀。
送王公勉赴沁水教谕
作者：贝琼
朝代：明
体裁：古风

清商陨一叶，白下未知秋。倦鸟息高荫，潜鱼依弱流。君子方北首，山河阻且脩。岁久衣尽缁，驱车良未休。我无双明珰，何以结绸缪。怅焉隔千里，白云空悠悠。
送王好问赴春官
作者：贝琼
朝代：明
体裁：古风

君文空桑恊宫徵，我文凡器不悦耳。早随举子踏槐花，曲江走马秋风里。院门鱼钥晨未开，白袍鹄立三十士。风檐落笔誇先成，食叶老蚕春乍起。樗莆三叫不作卢，白首读书犹未已。两河草动持干戈，圭星无光作者死。五门下诏蒐遗村，四月文场酣战蚁。先生有志复先登，软裘快马入居庸，得意看花丽春市。上林赋就气凌云，我亦明年献天子。
送王宗成归越
作者：贝琼
朝代：明

回首蓬莱阁，东西两眺高。参天秦望树，动地浙江涛。事往登临倦，时危战伐劳。应无旧邻里，夏雨尽蓬蒿。惨淡风尘际，崎岖道路中。荣知金马隔，老信木鸡同。拟逐桃源客，相寻绮里翁。不须登广固，抚迹叹英雄。
送王宗成归越·其一
作者：贝琼
朝代：明
体裁：五言律诗

回首蓬莱阁，东西两眺高。参天秦望树，动地浙江涛。事往登临倦，时危战伐劳。应无旧邻里，夏雨尽蓬蒿。
送王宗成归越·其二
作者：贝琼
朝代：明
体裁：五言律诗

惨淡风尘际，崎岖道路中。荣知金马隔，老信木鸡同。拟逐桃源客，相寻绮里翁。不须登广固，抚迹叹英雄。
送王熙易奉使安南
作者：贝琼
朝代：明

持节遥通五岭南，酒阑插剑气犹酣。海风不洗春冬瘴，山雨长和旦暮岚。玉盌白浮椰子重，金盘红擘荔支甘。纪行定赋诗千首，蛮语时同父老谈。
送王熙易奉使安南
作者：贝琼
朝代：明
体裁：七言律诗

持节遥通五岭南，酒阑插剑气犹酣。海风不洗春冬瘴，山雨长和旦暮岚。玉碗白浮椰子重，金盘红擘荔支甘。纪行定赋诗千首，蛮语时同父老谈。
送王用中归金陵以有亲迎之期因并及之且戒其进学
作者：贝琼
朝代：明
体裁：七言律诗

王生别我向长干，门地从来尽达官。水落瓜洲初雁到，山围建业尚龙蟠。秋风客路嘶骢马，日夜仙坛会彩鸾。金印虎符来未晚，莫忘重把旧书看。
送盛孔赴淄川丞二首
作者：贝琼
朝代：明

天寒北风利，有客赴临淄。临淄古大国，山川何逶迤。小白相夷吾，尊周攘四夷。田单守即墨，一日走燕师。二子不复见，名今千载垂。为我吊精魄，伯功未可卑。魏有径寸珠，守境无檀子。照车十二乘，何如照千里。世乏威王贤，孰知天下士。所以饭牛儿，商歌中夜起。徒求南海产，半触蛟龙死。异才何代无，纠纷今可理。
送盛孔赴淄川丞二首·其一
作者：贝琼
朝代：明
体裁：古风

天寒北风利，有客赴临淄。临淄古大国，山川何逶迤。小白相夷吾，尊周攘四夷。田单守即墨，一日走燕师。二子不复见，名今千载垂。为我吊精魄，伯功未可卑。
送盛孔赴淄川丞二首·其二
作者：贝琼
朝代：明
体裁：古风

魏有径寸珠，守境无檀子。照车十二乘，何如照千里。世乏威王贤，孰知天下士。所以饭牛儿，商歌中夜起。徒求南海产，半触蛟龙死。异才何代无，纠纷今可理。
送翁镇方归天台
作者：贝琼
朝代：明
体裁：七言律诗

云气空蒙是赤城，高歌归去不胜情。天倾沧海东南迥，地接丹丘日夜明。念我好将黄独寄，知君先向石桥行。春风一路啼莺巧，定有花间窈窕迎。
送胡鼎文同知赴安州
作者：贝琼
朝代：明
体裁：五言律诗

别驾安州去，青天蜀道危。近辞丹凤阙，远过碧鸡祠。暮雨归神女，春风怨子规。宦游多好思，重和杜陵诗。
送莫彦英赴宾州上林丞
作者：贝琼
朝代：明
体裁：七言律诗

十月西征天气寒，两江今日静波澜。蛮夷万里皆唐制，齐鲁诸生尽汉官。榕叶似云垂满户，荔支经雨喜登盘。柳州刺史文章妙，公退从容好细看。
送袭封衍圣公孔希学还阙里
作者：贝琼
朝代：明
体裁：七言律诗

星斗光芒万丈腾，赐书连舸出金陵。雁违青冢天将雪，马度黄河夜已冰。博士经存终汉出，上公爵重自唐升。喜闻手植庭中桧，翠接东蒙几百层。
送詹同文承旨还乡
作者：贝琼
朝代：明
体裁：七言律诗

奉天殿下亲承诏，老著黄冠出紫薇。万里云霄双鹤去，九江风浪一帆归。春前载酒黄泥坂，月下吹箫赤壁矶。大采昭回看帝制，山中草木尽光辉。
送赵泽民归越中
作者：贝琼
朝代：明
体裁：七言律诗

天末秋风生白蘋，连环入梦客思亲。蛾眉下嫁终倾国，猿臂须封莫问人。禹穴读书今几岁，兰亭载酒约新春。翰林供奉如相问，为说愁添雪满巾。
送车定夫赴莱芜簿
作者：贝琼
朝代：明
体裁：古风

空青丹砂世所奇，乌喙昌阳亦皆用。赤城车子玉峰孙，年过四十犹未贡。南宫昨日献文词，百族纷纷见孤凤。一官初试莱芜邑，古人今人差伯仲。釜中有鱼晨不爨，案上无萤夜犹诵。尚思论道程朱后，玉峰先生最该综。一编大学正全书，子后传之四方共。平生河神齑百瓮，岂望为郎食官俸。迢迢北上不可迟，十月黄河雪先冻。老夫买酒无一钱，作诗直比琅玕送。
送迮士霖归天台
作者：贝琼
朝代：明
体裁：古风

赤城云气神仙家，千树万树蟠桃花。十二楼台起花外，石门水长通胡麻。当时刘郎亦草草，出山却忆山中好。莫信丹丘日月长，玉人已共桃花老。山空水流云自飞，刘郎看花须早归。
送金子厚归杭
作者：贝琼
朝代：明
体裁：古风

故人金子厚，四十犹落魄。扁舟溯江涛，访我黄山脚。我惭老穷经，春蚕空自缚。羡君神仙姿，翩翩九皋鹤。不上光范书，暂卖壶公药。高视万物表，道尊卿相薄。山中十日留，穷天慰离索。联诗出险语，酌酒成大噱。东风碎河冰，归思中夜作。鹅黄催柳条，椒红折梅萼。重来未有期，惜别中颇恶。俱宜慎出处，一瓢宁改乐。飞鸿正南来，有书幸相托。
送钱公择还象山
作者：贝琼
朝代：明
体裁：古风

金陵一杯酒，送子归海隅。五月南风正，荷花满镜湖。登堂酌春酒，上奉双亲娱。但惜千里别，莫赠鲛人珠。虽仝天地间，一旦具越殊。皎皎渥洼子，翩翩丹穴雏。怅然不得从，远望白云孤。
送陈楚宾赴泗州学正
作者：贝琼
朝代：明
体裁：五言律诗

舟行入淮泗，初上广文官。地接中州近，天连大野宽。清时先俎豆，异俗尽衣冠。暂别蓬莱阙，无惭苜蓿盘。
送韩伯时归山阴
作者：贝琼
朝代：明
体裁：七言律诗

中书落笔万人惊，奉檄东归也自荣。十叶相传忠献贵，一官初授广文清。春归故国花都谢，雨过空山蕺已生。亦欲相从涉江去，千岩万壑杜鹃声。
送马伯温之广西
作者：贝琼
朝代：明
体裁：七言律诗

楼舡椎鼓发江中，昨夜樯乌喜北风。可惜春归还送客，何知别后已成翁。浮天雪浪三湘阔，到海云山百粤通。有子汉阳专簿领，一书千里托飞鸿。
送马伯温之广西
作者：贝琼
朝代：明

楼船椎鼓发江中，昨夜樯乌喜北风。可惜春归还送客，何知别后已成翁。浮天雪浪三湘阔，到海云山百粤通。有子汉阳专簿领，一书千里托飞鸿。
送马本道赴颍上
作者：贝琼
朝代：明
体裁：七言排律

悲歌把酒气仍骄，幕府藏名怕折腰。万古山川豪侠窟，一时文武圣明朝。牛羊满野秋俱放，貔虎连营夜不嚣。马援已衰犹矍铄，少陵多病且逍遥。当筵落笔乌丝湿，挂剑看书绛烛销。我愧白头居太学，云林唯待伴渔樵。
送黄仲篪上官槜李
作者：贝琼
朝代：明
体裁：古风

严霜戒秋杪，百草俱已衰。子别何匆匆，一尊聊共持。今晨白门道，后夜沧海湄。长歌独慷慨，健步何逶迤。古来声利场，日出纷火驰。进非才不任，退亦分所宜。吹竽我岂滥，售璞人皆嗤。峻节当自厉，坦途方在兹。从容有新语，千里慰相思。
遇妓
作者：贝琼
朝代：明
体裁：五言律诗

曾是梨园籍，年应未破瓜。春风一枝雪，别是汉宫花。出茧脩眉淡，蟠龙小髻斜。琵琶写幽怨，流落共天涯。
道中见梅
作者：贝琼
朝代：明
体裁：七言绝句

乌龙井上杓销雪，白鹤山中又见春。须可百回来绕树，莫教一片落随人。
遣兴
作者：贝琼
朝代：明
体裁：七言律诗

我住云间今四秋，恰如杜甫在秦州。赋诗黄耳冢前去，打鼓白龙潭上游。暮景飞腾如过翼，此身浩荡一虚舟。黄尘九陌绕车盖，且伴老翁随海鸥。
郊居
作者：贝琼
朝代：明
体裁：古风

直木恶为轮，疲马思卷旆。匡时既非才，处约斯寡悔。采《诗》鉴兴亡，读《易》明进退。永怀嵇阮放，甘与沮溺对。
郊居
作者：贝琼
朝代：明

直木恶为输，疲马思卷旆。
匡时既非才，处约斯寡悔。
采《诗》鉴兴亡，读《易》明进退。
永怀嵇阮放，甘与沮溺对。
郊居
作者：贝琼
朝代：明

背郭茅堂低入燕，通村小径曲萦蛇。碧鸡坊里诗人宅，石鳖崖前刺史家。流水暗通三径竹，晓云浓掩一溪花。他年著我林间老，垂钓共分鸂？沙。
郊居
作者：贝琼
朝代：明
体裁：七言律诗

背郭茅堂低入燕，通村小径曲萦蛇。碧鸡坊里诗人宅，石鳖崖前刺史家。流水暗通三径竹，晓云浓掩一溪花。他年著我林间老，垂钓共分鸂�沙。
郑宪卿省郎织毯松江还诗以送之
作者：贝琼
朝代：明
体裁：七言律诗

鹤城翠织出天机，卷付星查使者归。瑞草奇花春欲动，彩鸾青鹤昼交飞。峒人不用誇山罽，朝士何须惜地衣。闻说千秋佳节近，吴宫高会更光辉。
郭忠恕出峡图
作者：贝琼
朝代：明
体裁：古风

巫峡何危哉，夹拱如龙门。禹治九州不得到此，峡口水作雷霆奔。问汝江中人，几日三巴去。峨嵋五月销古雪，滟滪堆深虎须怒。巫峡之险安可攀，胡为吴樯楚柁日日来往乎其间。高堂中有如花颜，银屏翠箔青春闲。涉此万里道，经年犹未还。黄金不买死，直欲高南山。汝舟非龙汝非虎，鼋鼍出没馋蛟舞。前者已脱后者号，江神无情天又雨。石巉岩兮利刃攒，一叶宛转行千盘。睹此魂魄悸，岂待杜宇夜叫猿声酸。安得凿之尽平土，万古不识风波苦。
郭忠恕出峡图
作者：贝琼
朝代：明

巫峡何危哉，夹拱如龙门。
禹治九州不得到此，峡口水作雷霆奔。
问汝江中人，几日三巴去？峨眉五月销古雪，滟滪堆深虎
须怒。
巫峡之险安可攀，胡为吴樯楚柁日日来往乎其间？高堂中
有如花颜，银屏翠箔青春闲。
涉此万里道，经年犹未还。
黄金不买死，直欲高南山。
汝舟非龙汝非虎，鼋鼍出没馋蛟舞。
前者已脱后者号，江神无情天又雨。
石巉岩兮利刃攒，一叶宛转行千盘。
睹此魂魄悸，岂待杜宇夜叫猿声酸。
安得凿之尽平土，万古不识风波苦。
醉芙蓉叹
作者：贝琼
朝代：明
体裁：古风

蜀江芙蓉四十里，花外楼台来江水。蜀主龙舟八月来，日照千里锦云起。一朵依稀武都女，雪色宫衣轻欲举。已窃玄珠化水仙，不同右镜埋黄土。朝妍夕态还相恼，传粉涂黄俱草草。春风入髓犹未苏，丹砂换骨应长好。凌波殿废花亦残，江上秋深风雨寒。武林城南偶识面，把酒共看赪玉盘。十年流落云间路，欲寻旧赏知何处。芳心一点对斜阳，脉脉无言岁华暮。
采芝生诗三首
作者：贝琼
朝代：明

功名不可恃，利禄恒为愆。举世纷蚁集，伊人倏鸿骞。十年不出户，上友绮与园。金芝敷九葩，煌煌生石间。朝阳晞宿露，光辉一何鲜。采之备服食，度世希神仙。永谢城市人，振衣百尺巅。黄虞怅已远，肆志独超然。采采复采采，相与登高丘。可以充我虚，五鼎何足侔。茂陵岂识道，且从方一游。徒闻甘泉产，更入蓬莱求。白日忽已暮，悲风来素秋。未若幽居子，不怀四海忧。清节尚巢父，素心追许由。负版行欲僵，飞蝇死犹集。赴烛夜蛾焚，好酒猩猩泣。所以思远托，道路方险涩。宁希百金赏，岂慕千户邑。永言从我求，鹪鹩惟一粒。有材寔为累，无欲安所入。韩彭苦不悟，羞同匹夫执。商山今寂寥，高风邈难及。
采芝生诗三首·其一
作者：贝琼
朝代：明
体裁：古风

功名不可恃，利禄恒为愆。举世纷蚁集，伊人倏鸿骞。十年不出户，上友绮与园。金芝敷九葩，煌煌生石间。朝阳晞宿露，光辉一何鲜。采之备服食，度世希神仙。永谢城市人，振衣百尺巅。黄虞怅已远，肆志独超然。
采芝生诗三首·其三
作者：贝琼
朝代：明
体裁：古风

负版行欲僵，飞蝇死犹集。赴烛夜蛾焚，好酒猩猩泣。所以思远托，道路方险涩。宁希百金赏，岂慕千户邑。永言从我求，鹪鹩惟一粒。有材寔为累，无欲安所入。韩彭苦不悟，羞同匹夫执。商山今寂寥，高风邈难及。
采芝生诗三首·其二
作者：贝琼
朝代：明
体裁：古风

采采复采采，相与登高丘。可以充我虚，五鼎何足侔。茂陵岂识道，且从方一游。徒闻甘泉产，更入蓬莱求。白日忽已暮，悲风来素秋。未若幽居子，不怀四海忧。清节尚巢父，素心追许由。
重午
作者：贝琼
朝代：明
体裁：七言律诗

北里共持菖歜酒，南翁未解木绵裘。臼波青嶂三吴地，怪雨肓风五月秋。挥泪几时朝凤阙，招魂何处觅龙舟。海榴一点红如火，时序催人共白头。
重过亭林
作者：贝琼
朝代：明
体裁：五言律诗

欲访曾游地，楼台半有无。夕阳明鸟背，秋水落龙须。为客今成老，逢人亦暂娱。夜归冲暝色，重问顾亭湖。
野中吟
作者：贝琼
朝代：明
体裁：古风

野中古墓何累累，子孙已绝傍人悲。送车百两喧鼓吹，却忆出祖东门时。墓前青青春草没，墓下纵横狐兔穴。昔年已见野人耕，今年复见邻人发。千年髑髅出黄土，翁仲无言泣寒雨。何时故物总成灰，犹有玉钗留半股。
钱唐春日
作者：贝琼
朝代：明
体裁：七言律诗

三月皇州望欲迷，涌金门外草初齐。满山云气不见日，一雨天街都作泥。温室树移鹦鹉去，玉津花落杜鹃啼。断桥何日重携酒，醉和儿童唱大堤。
钱塘秋夕
作者：贝琼
朝代：明
体裁：七言律诗

残蜡无光小院幽，梧桐一树更萧飕。西陵风雨来清夜，南国山河入素秋。鸡唱四邻呼客梦，雁回千里带边愁。可怜季子貂裘弊，迟暮何为赋远游。
钱彦彬抄诗为赋
作者：贝琼
朝代：明
体裁：古风

好古思古人，古诗朝暮读。澹洎玄酒味，和平绿琴曲。古人乞白骨，古意不谐俗。已叹知者稀，古泪空满掬。钱起亦敦古，其人美如玉。昨者忽相过，大雪山中宿。不知破砚冰，抄诗夜然烛。谅非鲍谢才，可继曹刘躅。听之讵能欢，旧业且当束。
闻夏士文南归喜而有作特先寄之
作者：贝琼
朝代：明
体裁：七言律诗

传闻正月楼舡发，灵鹊先人到竹扉。突厥残兵河外徙，慕容诸客海边归。山花雨过红于酒，江草春深绿染衣。从此高歌太平日，往来林下定无违。
闻夏士文南归喜而有作特先寄之
作者：贝琼
朝代：明

传闻正月楼船发，灵鹊先人到竹扉。突厥残兵河外徙，慕容诸客海边归。山花雨过红于酒，江草春深绿染衣。从此高歌太平日，往来林下定无违。
闻筝
作者：贝琼
朝代：明
体裁：七言绝句

白发潘郎工锦筝，江南江北尽知名。双手重弹白翎雀，犹是黄龙塞下声。
陆景周宅槁梧复荣以瑞梧命之为赋首
作者：贝琼
朝代：明
体裁：七言律诗

石上孤上百尺标，凤皇枝老尚萧萧。半身秋委龙蛇蜕，一气春回霹雳焦。影薄未能遮月色，声和犹待按云韶。山童日夜勤封植，莫使青青露叶凋。
陈进善见过
作者：贝琼
朝代：明
体裁：七言绝句

南风绿树午阴圆，好客联镳过海边。可惜红颜成白发，风流却话十年前。
雨中
作者：贝琼
朝代：明
体裁：古风

江南正月如腊月，花开未开春尚悭。空中白雨急飞瀑，海上黑云深抱山。老夫闭门愁不出，十日西窗听萧瑟。公卿鞴马五更朝，且独高眠舒我膝。铜雀破瓦不补天，哦诗强学号风蝉。荒村无路竹鸡唤，载酒何人寻郑虔。白头为农计亦足，弃书耕田买黄犊。
雨中
作者：贝琼
朝代：明

江南正月如腊月，花开未开春尚慳。
空中白雨急飞瀑，海上黑云深抱山。
老夫闭门愁不出，十日西窗听萧瑟。
公卿鞴马五更朝，且独高眠舒我膝。
铜雀破瓦不补天，哦诗强学号风蝉。
荒村无路竹鸡唤，载酒何人寻郑虔。
白头为农计亦足，弃书耕田买黄犊。
雨中书怀
作者：贝琼
朝代：明
体裁：七言律诗

汉苑秦宫迹已陈，金沙一簇为谁新。山河有恨空怀古，风雨无情只送春。南国鹧鸪愁北客，东家胡蝶过西邻。尊前莫唱升平曲，白发秋娘也自颦。
雨中书怀
作者：贝琼
朝代：明

汉苑秦宫迹已陈，金沙一簇为谁新。
山河有恨空怀古，风雨无情只送春。
南国鹧鸪愁北客，东家蝴蝶过西邻。
尊前莫唱升平曲，白发秋娘也自颦。
雨中漫兴
作者：贝琼
朝代：明
体裁：古风

端居少宾客，鸟迹偏阶除。夏雨后兼旬，众木青扶疏。金石何必陈，此乐当何如。永怀漆园吏，相去千载馀。万物虽一体，忽若胡越殊。人苟不知我，我岂能知鱼。
雨中漫成寄九龙山人
作者：贝琼
朝代：明
体裁：五言律诗

稚圭蛙两部，日夜成笙歌。四月雨声恶，两山秋气多。青苔生客舍，白水落官河。怅望九龙客，扁舟难重过。
雨后偶书
作者：贝琼
朝代：明
体裁：七言绝句

海门雷电夜随龙，江黑风高雪浪舂。今日看山双眼碧，插天金翠万芙蓉。
雨夜
作者：贝琼
朝代：明
体裁：七言律诗

寒夜悲吟似夜蛩，银釭何事结花红。愁听风雨三更尽，梦在波涛一叶中。神女佩环归楚馆，鲛人机杼静珠宫。连阴未解何由旦，翅湿南飞万里鸿。
雨夜独坐
作者：贝琼
朝代：明
体裁：七言律诗

天阴十日不见星，蛰龙欲起驱雷霆。大风五月忽动地，急雨三更如建瓴。剪烛西窗还独坐，辟兵南国几时宁。可怜骨肉求相隔，满树秋声谁与听。
雪蓬小朵歌送奎方舟还灵鹫
作者：贝琼
朝代：明
体裁：古风

蓬婆雪岭高崔嵬，横绝青山飞鸟回。山中小朵更奇峭，石作莲花千叶开。巨灵擘山断山脉，一峰夜向东南掷。千秋乾竺空有名，万里峨眉尽无色。攒青叠翠兮西湖，洞口白猿犹可呼。咸和之年有慧理，卓锡尚爱飞来孤。本杯高僧两眉雪，身如浊水清莲洁。翻经石上不知年，桂子年年落秋月。
青林道中
作者：贝琼
朝代：明
体裁：五言律诗

葭菼连云暗，菱荷逐水漂。青林千曲转，黄浦一支遥。贾客晨冲雾，舟人夜听潮。何时免行后，黄发老渔樵。
青萝山房歌
作者：贝琼
朝代：明
体裁：古风

仙华之山何崭绝兮，插天万仞青相磨。山势东来忽平地，蜿蜒不断为青萝。萝萝隐隐如崩石，夸娥负山山为析。欲叫轩辕向何处，千古万古空遗迹。玉女得道登云车，凌空直上太清家。云车不复返，落尽金茎花。风凄凄兮又下雨，行人惨兮子规语。山回路尽或逢花，知是青萝山人结茅宇。山人紫府神仙客，身今六十头尚黑。胸蟠五色天女丝，手炼五色神娲石。丝可为君成天章，石可为君补天隙。一朝寘之白玉堂，青萝寂寂寒无光。何年借我白石床，卧看明月来东方。与君酌酒歌我曲，君归早访初平羊。
题丁成之清樾轩
作者：贝琼
朝代：明
体裁：七言律诗

九龙山前处士宅，草堂低小尽青苔。树阴满地日不到，水气著人秋已回。无数黄鹂相对语，有时翠碧忽飞来。移床与客竹间坐，千里好风何快哉。
题上虞柳机仲朝晖轩
作者：贝琼
朝代：明
体裁：古风

日车上搏桑，曈曈鸡子黄。遥夜忽复旦，仰瞻有启明。征夫起当发，宿鸟号且翔。城郭互参差，曲户通天光。空照堂中人，岂销发上霜。竹枝自垂荫，萱草亦扬芳。此心谅已短，此恩一何长。欲报固无极，念之安可忘。
题东坡戴笠图
作者：贝琼
朝代：明
体裁：七言绝句

两屐新泥蒻笠攲，满村风雨独归时。玉堂天上神仙客，妇女儿童总未知。
题云深处
作者：贝琼
朝代：明
体裁：七言律诗

朝看云出暮云归，翁住云深已息机。海上仙人教种药，山中玉女未收衣。须知倏忽神龙变，已作絪缊野马飞。我亦无心共来往，五城宫阙梦魂稀。
题云溪耕隐
作者：贝琼
朝代：明
体裁：七言律诗

屋外青山青似莲，云溪隐者即神仙。桑麻杜曲非无地，鸡犬桃源别有天。载酒邻翁时叩户，卖鱼溪女不论钱。卧龙何事烦三顾，祗合隆中老岁年。
题倪云林木石
作者：贝琼
朝代：明
体裁：古风

东海倪迂十年别，昨日朱颜今白发。作诗作画犹未休，酒后挥毫见三绝。缘江白屋知几家，参天古木僵龙蛇。苍皮半死或垂瘿，赤叶未脱都成花。我知用心亦独苦，众史庸奴焉足数。英华已剥馀本根，老气尚存冰雪古。
题倪云林画
作者：贝琼
朝代：明
体裁：古风

云林先生老更迂，酒酣落笔元气俱。沧洲赤县随意扫，不学徐熙没骨图。沉犀石带波涛润，石上烟梢势千仞。参天古木蛟龙僵，赤叶已脱荆门霜。北风萧萧白日暮，相偶应知不相附。丹山之羽何时来，会待春色阴厓回。
题凌波仙
作者：贝琼
朝代：明
体裁：七言绝句

姮娥窃药能奔月，嬴女吹箫亦上天。万古阿甄魂魄苦，江清雪冷夜如年。
题刘商观奕图
作者：贝琼
朝代：明

日落青山未了棋，两翁浑似海僧痴。不辞虎口方争险，曾取龙牙会出奇。春在洞天应不老，路经石室到今疑。老樵若悟归来早，物外神仙岂复知。烂柯山头生白云，烂柯人去世空闻。楸枰有路纵横列，石子如星黑白分。寂寂中流方对垒，迢迢出塞未成军。当时一著安刘氏，四老应宜策上勋。
题刘商观奕图·其一
作者：贝琼
朝代：明
体裁：七言律诗

日落青山未了棋，两翁浑似海僧痴。不辞虎口方争险，曾取龙牙会出奇。春在洞天应不老，路经石室到今疑。老樵若悟归来早，物外神仙岂复知。
题刘商观奕图·其二
作者：贝琼
朝代：明
体裁：七言律诗

烂柯山头生白云，烂柯人去世空闻。楸枰有路纵横列，石子如星黑白分。寂寂中流方对垒，迢迢出塞未成军。当时一著安刘氏，四老应宜策上勋。
题华山图
作者：贝琼
朝代：明
体裁：古风

太华五千仞，石色青如苔。崭然表西极，肇自鸿濛开。河流破石雷霆激，父老空谈巨灵迹。山寒五月疑清秋，鸟飞不过仙掌侧。我欲上从羽客云台间，铁锁高县犹可攀。千叶池莲食之久不死，明星玉女相往还。相往还，人间万劫才一息。峰头大笑惊下方，日落咸阳秋草碧。
题双陆士女
作者：贝琼
朝代：明
体裁：七言绝句

手转枭卢为破颜，玉人何意整云鬟。也应暗卜关山客，归马须看一掷间。
题叶经历水北山居
作者：贝琼
朝代：明
体裁：五言律诗

地接天台胜，山围雁荡高。诗人同谢眺，羽客见卢敖。树色分厓翠，江声应海涛。何年此栖托，莲叶好时操。
题听雪斋拟孟郊
作者：贝琼
朝代：明
体裁：古风

霆轰急雨泻，石斗冲波荡。百族巧鸣春，络纬催秋纺。讵知空山夜，听雪乃真赏。病骨僵如蝇，残灯虚虚幌。积玉呈幻质，潜韶泄微响。一气变鸿濛，五音归惚恍。神清已无梦，理悟宁有象。苦寒不可禁，更被王恭氅。
题周伯昂水村图
作者：贝琼
朝代：明
体裁：七言排律

爱尔读书阳羡里，乔林古木五湖东。山如城郭铜棺并，水落田畴罨昼通。野老犹能说周处，仙人何许觅张公。园收橡栗霜初重，饭煮桃花岁屡丰。马队岂堪延祖企，草堂今复见卢鸿。已知贡赋随时给，还笑衣冠与俗同。一艇微茫在烟浪，采菱歌断夕阳中。
题夏士文园亭
作者：贝琼
朝代：明
体裁：七言律诗

窗户青红竹里开，竹深无地著尘埃。山移阆花千峰出，水接银河一道回。酿酒每留宾客醉，赋诗重许老夫来。暖风迟日春如海，随意何妨坐绿苔。
题夏颐贞西畴草堂
作者：贝琼
朝代：明
体裁：古风

九山惟凤皇，突兀尊中卣。山断忽平野，四水东南流。海潮日夜至，新沙成故洲。爱此斗绝境，遂与长沮游。蒺藜苦满道，相率开西畴。俗类桃花源，无历知春秋。风寒禾黍熟，雨多桑柘稠。土芝颇益气，玉延亦可羞。过从有耆老，请谒无王侯。四时共相保，千岁非所忧。如何万里客，日暮行未休。骑虎不得下，短衣归饭牛。
题子昂松树障子歌盖王成之所藏者纸尾云大德八年正月廿夜灯下书
作者：贝琼
朝代：明
体裁：古风

吴兴华法兼钟王，不独醉草过张旭。既无河朔少年之沓拖，又无深山羽人之退缩。故人相遇乞何夕，银烛吐光如月白。手写青松障子歌，百金一子无所惜。何物小儿憎妩媚，玉环飞燕皆倾国。嗟我平生秃千兔，夜写蝇头愧无益。王孙骑鹤去不还，日落太湖云气赤。君家此木世希有，词翰风流与之敌。纷纷真赝那足辩，珷玞敢厕连城璧。勿同玉枕永和书，一閟昭陵永相失。
题子昂秋林早行图
作者：贝琼
朝代：明
体裁：古风

北上莫度河，龙门如天谁敢过。西游莫趍蜀，瞿塘如马谁敢触。大星未落月挂树，行人出门向何处。日日西东往复来，青山不断天涯路。天涯路险更无穷，破裘羸马怯秋风。日高茅屋犹未起，愧尔山中白发翁。
题尚北海听雨轩
作者：贝琼
朝代：明
体裁：古风

海门飞雨集，高栋有馀清。斜侵虚壁过，远逗大江平。檐花朝乱滴，庭叶夜俱鸣。凉知苏道暍，润喜濯园英。微茫空暝色，萧瑟自繁声。飞盖阻来客，独坐轸深情。
题山水四景
作者：贝琼
朝代：明

雨前雨后花满川，春光浩荡殊可怜。山人日高眠不起，劝酒提壶落红里。青林五月不知暑，玉女晒衣中夜雨。客至清谈酒更添，白杨梅熟荐吴盐。田家酒熟当早归，天气渐凉催授衣。一夜西风破霜蕊，芳菲不共芙蓉死。天云漠漠四野低，大山小山玉戻齐。春还何处寻消息，花发枝南与枝北。
题山水四景·其一
作者：贝琼
朝代：明
体裁：古风

雨前雨后花满川，春光浩荡殊可怜。山人日高眠不起，劝酒提壶落红里。
题山水四景·其三
作者：贝琼
朝代：明
体裁：古风

田家酒熟当早归，天气渐凉催授衣。一夜西风破霜蕊，芳菲不共芙蓉死。
题山水四景·其二
作者：贝琼
朝代：明
体裁：古风

青林五月不知暑，玉女晒衣中夜雨。客至清谈酒更添，白杨梅熟荐吴盐。
题山水四景·其四
作者：贝琼
朝代：明
体裁：古风

天云漠漠四野低，大山小山玉戻齐。春还何处寻消息，花发枝南与枝北。
题山阴读书处
作者：贝琼
朝代：明
体裁：五言律诗

兰亭脩禊处，爱尔好林泉。闭户不曾出，读书浑少眠。青山秋气蚤，绿树午阴圆。何日期相过，西陵一问船。
题徐复初参政骢马图
作者：贝琼
朝代：明
体裁：古风

青骢万里来安西，五花满身玉削蹄。将军大雪骑出塞，风鬃未洗龙城泥。何人落笔通造化，天上房星降中夜。朱衣老奚惊有神，不独开元数曹霸。漠南漠北千帐空，将军赐爵论边功。此马岂与凡马同，解鞍落日从远放，黄金台高春草丰。
题徐太章白鹤山居
作者：贝琼
朝代：明
体裁：七言律诗

孤烟一曲紫云村，好客寻常远到门。水落已知鱼可笱，夜深不畏虎夔藩。邻人送酒酌花下，稚子读书当树根。白鹤千年时过上，屯中还有令威孙。
题徐雪州墨菊
作者：贝琼
朝代：明
体裁：七言绝句

先生爱菊似柴桑，三径归来亦未荒。莫道空山秋色淡，新花一朵御袍黄。
题扇
作者：贝琼
朝代：明
体裁：七言绝句

冰纨一尺写修竹，瑟瑟清风生夏寒。不见江南铁钩锁，总成石上青琅玕。
题映雪斋
作者：贝琼
朝代：明
体裁：五言律诗

门前雪一尺，苦士未能眠。永夜生虚白，穷年守太玄。寒通窗外月，梦落同中天。太乙如相过，青藜不用然。
题朱孟辩层峦图
作者：贝琼
朝代：明
体裁：古风

叠嶂何崔嵬，远近皆可数。不学王宰迟，弃墨如弃土。林藏风雨黑，石戴冰雪古。初疑造化钟，已觉精灵聚。遥思两山下，流泉细通圃。茅屋今何如，人去苔生户。
题杏花
作者：贝琼
朝代：明
体裁：七言绝句

日光霞气晓相参，一路新花似酒酣。记得少年游赏处，春风信马过城南。
题材上人遐观楼
作者：贝琼
朝代：明
体裁：七言律诗

上方台殿酒波涛，万里无云见羽毛。沧海一杯流地底，雪山千仞小秋毫。天边作客登临倦，夜半惊人笑语高。犹有秦川公子笔，为君题赋擅风骚。
题松下丈人图二绝
作者：贝琼
朝代：明

长和百岁走苍蛟，日夜松声如凤匏。山人有约赋归去，我亦来借白云巢。仙人手曳九节杖，行看好山应未穷。石间三秀食可饱，一曲试和商颜翁。
题松下丈人图二绝·其一
作者：贝琼
朝代：明
体裁：七言绝句

长和百岁走苍蛟，日夜松声如凤匏。山人有约赋归去，我亦来借白云巢。
题松下丈人图二绝·其二
作者：贝琼
朝代：明
体裁：七言绝句

仙人手曳九节杖，行看好山应未穷。石间三秀食可饱，一曲试和商颜翁。
题松鶮山居图
作者：贝琼
朝代：明
体裁：七言律诗

仙客卢敖东海头，好山百转接丹邱。开田种玉一千顷，闭户读书三十秋。云气上天如白鹤，茯苓入地化青牛。年来浪迹吴淞道，梦里猿声忆旧游。
题梅轩
作者：贝琼
朝代：明
体裁：七言律诗

枝南枝北芯无数，梦在罗浮海上村。白雪已空天下色，黄昏曾返月中魂。水仙樊子宜相近，瘴雨蛮风定几番。今日赋诗须我辈，何人东阁与重论。
题洪大隐传后
作者：贝琼
朝代：明
体裁：七言律诗

黄冠野服共逍遥，七十何曾谙市朝。倾国楚妃端不嫁，入山商皓若为招。田中云实收双玉，树底风声厌一瓢。化鹤却归辽海路，上林无处问渔樵。
题海山秋晓便面
作者：贝琼
朝代：明
体裁：古风

巫子门前吹飓风，一杯瀛海白浮空。周回已吞赤县小，浩荡直与天河通。方壶员峤不可见，弱水更在三韩东。无人鞭石为梁跨万里，下拾明月龙王宫。金鸡三叫呼客梦，日车夜衮波涛红。楼居之人起相顾，白玉窗户光曈曈。我愿羲和停六龙，岂不能长悬照下土，朝东暮西使人成老翁。至今累累野葬悲英雄，六龙为我驻光彩，千古万古游无穷。
题渊明像
作者：贝琼
朝代：明
体裁：七言律诗

素琴无弦不复鼓，清尊有酒还相持。者奴迁鼎亦苦早，先生拂衣应已迟。子房结客报秦日，武侯出师匡汉时。古人今人本同调，坐对南山惟赋诗。
题溪山春晓图
作者：贝琼
朝代：明
体裁：七言绝句

仙家鸡犬白云中，水复山回路不通。万树桃花春似海，莫教重误打鱼翁。
题火龙烹茶图
作者：贝琼
朝代：明

松声忽作秋涛雄，铜龙吐火鳞甲红。黄衣中使备玉食，泉出金沙甘露浓。春风一旗色尚活，建溪山人雨前掇。蓬莱殿里沃焦馀，玉盌兮沽侍臣渴。名花唤起海棠魂，细叶未数丁香根。宫中一日歌舞散，世上千秋图画存。开元盛事何人省，书生亦解誇双井。空中扫叶烧破铛，闭门读书秋夜永。
题火龙烹茶图
作者：贝琼
朝代：明
体裁：古风

松声忽作秋涛雄，铜龙吐火鳞甲红。黄衣中使备玉食，泉出金沙甘露浓。春风一旗色尚活，建溪山人雨前掇。蓬莱殿里沃焦馀，玉碗兮沽侍臣渴。名花唤起海棠魂，细叶未数丁香根。宫中一日歌舞散，世上千秋图画存。开元盛事何人省，书生亦解誇双井。空中扫叶烧破铛，闭门读书秋夜永。
题玉士亨看山处
作者：贝琼
朝代：明
体裁：七言律诗

看山何处候神仙，地近城南尺五天。林屋雪消攒玉笋，上方云影出青莲。行人独去西风里，倦鸟双回落照边。此日骑曹谁记马，閒支手板思悠然。
题王叔明茅山图
作者：贝琼
朝代：明
体裁：古风

一峰插天三万丈，众峰旁联不相让。我行未尽天下奇，王宰写山工异状。霭霭勾曲云，苍苍溧阳树。天高去鸟没，日落行人度。茅君已千年，浪忆烧丹处。犹疑风雨夜，骑虎山头遇。平生好山独未归，山中桃花如雨飞。相从采术定何日，长向云间瞻翠微。
题王显宗巡历图
作者：贝琼
朝代：明
体裁：七言律诗

六月霜威见直臣，绣衣玉斧大同巡。山分驼脊高中土，路折羊肠恐远人。今日边戎应辟马，从来汉使独埋轮。白头校字惭年少，为客京华又一春。
题王白云画
作者：贝琼
朝代：明
体裁：五言律诗

璚台人去后，麋鹿自成群。树湿才经雨，山昏又出云。仙家三叠外，春水一支分。独坐扁舟客，棹歌时远闻。
题王立本山水图
作者：贝琼
朝代：明
体裁：古风

我有爱山癖，每欲名山去。秦溪一日寄新图，歌枕高堂睹云雾。何年王宰留真迹，青城天彭接太白。金堂石室犹可识，大树小树参天直。千盘百折分秋毫，木客时与行人遭。一门通天剑阁险，三峡涨雪瞿塘高。小舟如凫争入浦，呕哑卧听沝鸣橹。拾遗近在浣花溪，却面龙湫结茅宇。豺狼塞路何由通，采芝亦有商山翁。安得相从向绝境，振衣千仞来天风。
题画
作者：贝琼
朝代：明
体裁：五言绝句

水通银汉远，山对赤城高。一曲琼台路，春来尽碧桃。
题画竹
作者：贝琼
朝代：明
体裁：古风

京朝非素心，林壑契玄赏。读书甘寂莫，密竹更萧爽。冲人虎豹经，闭刀蟏蛸网。寒梢朽不蠹，野笋苞初长。风生回鹤梦，月出闻猿响。如何犹恋禄，厩马存病颡。相期结二仲，兹焉共来往。
题盛子昭画
作者：贝琼
朝代：明
体裁：五言律诗

石转交流水，山浮欲动云。名园郑谷迥，绝境辋川分。老树龙初化，仙人鹤不群。已临吴道子，不数李将军。
题盛苍崖雁
作者：贝琼
朝代：明
体裁：古风

八月鸿雁来，往彼天南陬。前飞倦已息，后至饥相求。日落洞庭晚，风高彭蠡秋。彭蠡多蒹葭，远近弥汀洲。恒恐羽毛损，稻粱非所谋。寒门阻冰雪，异乡安可留。徘徊念其族，天外复千俦。身今万里客，肉非九鼎羞。慎为弋者获，远寄征人愁。愿以海为池，上同朱凤游。饮啄全微躯，不愧波上鸥。
题空翠轩
作者：贝琼
朝代：明
体裁：五言排律

万竹如云盛，琅玕起石边。分枝巢翡翠，解箨化蜿蜒。黑映潇湘雨，青浮鄠杜天。含滋团队露，倒影漾清涟。不柰蝉号夜，深期凤至年。小冠知隐者，虚室候神仙。月上南荣坐，风清北牖眠。壁鱼乾缥帙，海鹤操朱弦。结友多裘仲，封侯薄渭川。忘形日相对，秀色更娟娟。
题竹间桃花
作者：贝琼
朝代：明
体裁：七言绝句

万琅玕里一枝春，向客无言又似颦。彷佛武陵溪上路，放舟何处觅秦人。
题紫微山严上人壁
作者：贝琼
朝代：明
体裁：五言律诗

鸡声催客起，一枕梦初醒。日射千山赤，天垂四野青。芙蓉元自好，蒲柳已先零。海上兵戈后，夷歌不思听。
题红梅
作者：贝琼
朝代：明
体裁：七言绝句

山杏一株临大路，宫桃千叶倚空墙。如何冰雪罗浮女，也学春风半面妆。
题红梅二首
作者：贝琼
朝代：明

红罗亭下又春风，小凤飞来树已空。后主当时欢宴处，新花如火照唐宫。野桥山店记年时，管领春风有一枝。却笑罗虬不解事，百篇空赋比红诗。
题红梅二首·其一
作者：贝琼
朝代：明
体裁：七言绝句

红罗亭下又春风，小凤飞来树已空。后主当时欢宴处，新花如火照唐宫。
题红梅二首·其二
作者：贝琼
朝代：明
体裁：七言绝句

野桥山店记年时，管领春风有一枝。却笑罗虬不解事，百篇空赋比红诗。
题绿绮轩
作者：贝琼
朝代：明
体裁：古风

朱丝操白雪，白鹤舞婆娑。犹闻广陵散，不废懊憹歌。风来茂花树，月落洞庭波。不见古人久，焉知古意多。
题苏明远画
作者：贝琼
朝代：明
体裁：五言律诗

绝境疑无路，平川不起涛。天光兼水阔，山势敌秋高。葛令惟求药，秦人自种桃。云霞如有意，他日待吾曹。
题苧溪渔友宅
作者：贝琼
朝代：明
体裁：七言律诗

徵君白苧溪头住，细雨斜风一短蓑。山木两边啼杜宇，浪花千顷落鴐鹅。故人且复辞光武，使者何须认志和。我亦买田来结屋，沙棠船小日相过。
题董源寒林重江图
作者：贝琼
朝代：明
体裁：古风

天下画师无董源，学者纷纷工水石。云山万里出巴陵，白首淮南见真迹。乱石平坡净无土，松根裂石蟠龙虎。偃盖千年饱雪霜，深林六月藏风雨。江上村墟何处入，浮空远黛蛾眉湿。渔人日暮各已归，小舟如凫落潮急。我昔西清尝看画，南唐此本千金价。坐移绝境在云间，月出霜猿啼后夜。薄游未挂吴淞帆，令我一夕思江南。安得买田筑室幽绝境，开窗日日分晴岚。
题虞鲁瞻山水
作者：贝琼
朝代：明
体裁：七言绝句

御史新来水石工，数峰依约米南宫。试添茅屋秋林下，著我江南鹤发翁。
题诚道原潇湘八景 其一 潇湘夜雨
作者：贝琼
朝代：明
体裁：古风

江空夜如何，急雨千里洒。水生黄陵庙，云暗苍梧野。鼓瑟来湘灵，移舟近渔者。重华不可见，竹上泪如写。
题诚道原潇湘八景 其七 远浦归帆
作者：贝琼
朝代：明
体裁：古风

楚客发天际，扬帆入三湘。回首青山远，忽已过涔阳。晚树何历历，归思浩茫茫。永愧波上鸥，渔父共相忘。
题诚道原潇湘八景 其三 渔村夕照
作者：贝琼
朝代：明
体裁：古风

羲和忽西匿，阡陌散馀辉。澄江度双翼，遥岑明半规。孤烟野店起，归人一何迟。遗荣羡父老，衰白无所悲。
题诚道原潇湘八景 其二 洞庭秋月
作者：贝琼
朝代：明
体裁：古风

轩辕已上天，弓剑人间留。唯馀万古月，长照洞庭秋。君山云气灭，水合天光流。勿遣金虾蟆，脱归千文湫。
题诚道原潇湘八景 其五 平沙落雁
作者：贝琼
朝代：明
体裁：古风

群雁来衡阳，亦如万里客。日暮空俳佪，欲去饥无食。兼葭暗汀洲，惊飙吹倦翼。上林须春归，宁为罗网得。
题诚道原潇湘八景 其八 烟寺晚钟
作者：贝琼
朝代：明
体裁：古风

清钟象蒲牢，夜触海底鲸。海鲸岂有意，蒲牢本无声。二物偶相值，坐使百里惊。高僧定初起，月上空山明。
题诚道原潇湘八景 其六 山市晴岚
作者：贝琼
朝代：明
体裁：古风

山光洗新黛，好雨不崇朝。日迟蒙薄雾，天近霭微霄。茅茨犹隐约，金翠郁岧峣。前峰恐无路，有客度危桥。
题诚道原潇湘八景 其四 江天暮雪
作者：贝琼
朝代：明
体裁：古风

曾云起北渚，万象入鸿濛。散漫飞轻雪，低回逐劲风。思群无牧马，失侣有征鸿。泛泛独垂钓，扁舟黄发翁。
题诚道原潇湘八景·潇湘夜雨
作者：贝琼
朝代：明

江空夜如何，急雨千里洒。水生黄陵庙，云暗苍梧野。鼓瑟来湘灵，移舟近渔者。重华不可见，竹上泪如写。轩辕已上天，弓剑人间留。唯馀万古月，长照洞庭秋。君山云气灭，水合天光流。勿遣金虾蟆，脱归千文湫。羲和忽西匿，阡陌散馀辉。澄江度双翼，遥岑明半规。孤烟野店起，归人一何迟。遗荣羡父老，衰白无所悲。曾云起北渚，万象入鸿濛。散漫飞轻雪，低回逐劲风。思群无牧马，失侣有征鸿。泛泛独垂钓，扁舟黄发翁。群雁来衡阳，亦如万里客。日暮空俳佪，欲去饥无食。兼葭暗汀洲，惊飙吹倦翼。上林须春归，宁为罗网得。山光洗新黛，好雨不崇朝。日迟蒙薄雾，天近霭微霄。茅茨犹隐约，金翠郁岧峣。前峰恐无路，有客度危桥。楚客发天际，扬帆入三湘。回首青山远，忽已过涔阳。晚树何历历，归思浩茫茫。永愧波上鸥，渔父共相忘。清钟象蒲牢，夜触海底鲸。海鲸岂有意，蒲牢本无声。二物偶相值，坐使百里惊。高僧定初起，月上空山明。
题赵仲穆画马
作者：贝琼
朝代：明
体裁：古风

吾闻冀北之马如云照川谷，八尺飞龙在天育。滦河远幸翠华迟，柳林大猎金鞍簇。是时四海为一家，东踰日本西流沙。拂郎近献两骕骦，不数郭家狮子花。公子前身岂曹霸，一马真轻百金价。黄金台上倦为客，白发江南随意画。骝騧骃駓各不同，饮泉龁草落笔工。君不见龙庭苜蓿与天远，何人更收青海骢。
题赵处仁竹泉所
作者：贝琼
朝代：明
体裁：古风

王孙宝玦已流落，九马不复归长安。梨园歌舞入残梦，白屋无人空翠寒。流泉汨汨如流乳，竹应笑歌成律吕。酒酣濯足望洞庭，一片潇湘隔秋雨。有鸟有鸟来丹山，羽衣五色朱其冠。人间腥腐不足饱，食汝竹实饮汝湍，为汝一出三千年。
题赵子昂松石修篁图
作者：贝琼
朝代：明
体裁：古风

白发王孙老蓟门，逢人只说山中趣。酒酣落笔有天机，写作阴厓百年树。一株偃蹇龙蛇影，绕屋风声三伏冷。流脂入地成虎魄，死骨经雷缩人瘿。森森竹石俱苍然，一日坐我天姥前。王孙跨鹤归何年，山空月明啼杜鹃。
题赵秋江渔艇图
作者：贝琼
朝代：明
体裁：古风

朝渔江之南，暮渔江之北。朝暮清江边，公侯不相识。西塞山前秋日微，沧波浩荡钓船归。老髯何来一相就，铁笛夜吹彭浪矶。
题金德俊葵轩
作者：贝琼
朝代：明
体裁：古风

结庐在林屋，所欣知者稀。南风应蕤宾，我圃日芳菲。负杖观其生，草多露满衣。有葵独倾阳，岂愿回清辉。清辉虽不照，物性谅无违。
题静天镜碧水春轩
作者：贝琼
朝代：明
体裁：七言律诗

绿波如酒不成潮，一曲潜通海眼遥。祗树国深青鸟下，桃花浪煖白鱼跳。疏星夜列开天镜，细雨朝飞落虹桥。杜老赋诗须重过，远公结社肯相邀。
题马文壁画二首
作者：贝琼
朝代：明

龙江今喜对，雁荡昔曾闻。树黑深藏雨，山青半出云。行人知虎迹，仙客问羊群。老我来何日，林泉定许分。小桥危跨壑，破屋幸依山。避地人相过，朝天客未还。麝眠春草外，猿挂古松间。寂寞南窗月，残书亦久閒。
题马文壁画二首·其一
作者：贝琼
朝代：明
体裁：五言律诗

龙江今喜对，雁荡昔曾闻。树黑深藏雨，山青半出云。行人知虎迹，仙客问羊群。老我来何日，林泉定许分。
题马文壁画二首·其二
作者：贝琼
朝代：明
体裁：五言律诗

小桥危跨壑，破屋幸依山。避地人相过，朝天客未还。麝眠春草外，猿挂古松间。寂寞南窗月，残书亦久閒。
题马文璧画二首
作者：贝琼
朝代：明

长忆秦溪马文璧，能诗能画最风流。酒酣落笔皆天趣，剪断巴江万里秋。田家一簇江南路，草阁柴扉近水开。人背夕阳巫峡去，雁将秋色洞庭来。
题马文璧画二首·其一
作者：贝琼
朝代：明
体裁：七言绝句

长忆秦溪马文璧，能诗能画最风流。酒酣落笔皆天趣，剪断巴江万里秋。
题马文璧画二首·其二
作者：贝琼
朝代：明
体裁：七言绝句

田家一簇江南路，草阁柴扉近水开。人背夕阳巫峡去，雁将秋色洞庭来。
风泾定光寺周回三里皆荷花彷佛有钱塘西湖之胜与筠谷高士同赋
作者：贝琼
朝代：明
体裁：七言律诗

南风隔浦闻花气，菡萏红开十里花。宫女三更环白帝，洞庭千顷落明霞。凿池不待烦灵运，载酒浑疑过若耶。何日与君追胜赏，满船明日唱吴娃。
食糟蟛蚏
作者：贝琼
朝代：明
体裁：古风

江乡富鱼错，有物小而铠。天晴走白沙，月暗来沧海。空怜朔客疑，尚被南翁采。刀斧不足膏，瓶罂遂俱逮。失身酒泉流，举族糟丘醢。对此汝哀汝，生食之岂罪。
饮酒
作者：贝琼
朝代：明

六龙骤朝暮，百川无西回。所以陶阮辈，落魄事酒杯。共尽生者乐，勿为死者哀。借问东方朔，桃花今几开。秦皇及汉武，求仙亦荒哉。弱水三万里，何处登蓬莱。与君且一适，随意坐苍苔。坐看万古月，因思万古人。万古人不见，万古月长新。持酒劝我影，可以成主宾。利剑不断愁，火药胡能神。南阮与此阮，一富复一贫。白骨俱化土，碧草空自春。酒尽月欲落，狂歌惊四邻。
饮酒·其一
作者：贝琼
朝代：明
体裁：古风

六龙骤朝暮，百川无西回。所以陶阮辈，落魄事酒杯。共尽生者乐，勿为死者哀。借问东方朔，桃花今几开。秦皇及汉武，求仙亦荒哉。弱水三万里，何处登蓬莱。与君且一适，随意坐苍苔。
饮酒·其二
作者：贝琼
朝代：明
体裁：古风

坐看万古月，因思万古人。万古人不见，万古月长新。持酒劝我影，可以成主宾。利剑不断愁，火药胡能神。南阮与此阮，一富复一贫。白骨俱化土，碧草空自春。酒尽月欲落，狂歌惊四邻。
魏塘夜泊
作者：贝琼
朝代：明
体裁：五言律诗

风帆如健马，一日过嘉兴。水鸟时相唤，秋蚊尚可憎。照人明月近，接地白河澄。耿耿浑无寐，中宵对玉绳。
鹤山亲舍诗
作者：贝琼
朝代：明
体裁：七言排律

我爱郎君似老莱，移家归隐碧山隈。赤城旧合寻常过，白发慈亲八十开。乱后桃花还自发，秋深桤木更须哉。炊烟几处相连接，云气无时共往回。泉出龙蛇多枸杞，石蹲虎豹尽莓苔。赏心最忆黄花洞，亦拟他年跨鹤来。
黄湾述怀二十二韵寄钱思复
作者：贝琼
朝代：明

海岱初云扰，荆蛮遂土崩。
王公甘久辱，奴仆尽同升。
远将妻子，端居谢友朋。
草堂森苦竹，瓜圃蔓寒藤。
地尽山光断，天昏海气蒸。
夜深常畏虎，秋后更多蝇。
鹤发愁难理，乌皮懒自凭。
娉婷羞不荐，龌龊怯先登。
拔剑歌谁和，闻笳寝复兴。
过逢欣已绝，疾病恨相仍。
自拟秦民去，重烦鲁使征。
吹毛多见谪，刺舌尚须惩。
耆老惟君在，文章对客矜。
才全怀白璧，道重比朱绳。
虎榜名非忝，鸡林价尽增。
极知童子陋，深愧大巫称。
最忆春停骑，高谈夜剪灯。
病驹终弃掷，生鹘必飞腾。
迹已从信屈，时多任爱憎。
赋诗闲莫废，好事老犹能。
汉月今频满，天河本自澄。
山阴有孤棹，雪下兴还乘。
黄湾述怀二十二韵寄钱思复
作者：贝琼
朝代：明
体裁：五言排律

海岱初云扰，荆蛮遂土崩。王公甘久辱，奴仆尽同升。远适将妻子，端居谢友朋。草堂森苦竹，瓜圃蔓寒藤。地尽山光断，天昏海气蒸。夜深常畏虎，秋后更多蝇。鹤发愁难理，乌皮懒自凭。娉婷羞不荐，龌龊怯先登。拔剑歌谁和，闻笳寝复兴。过逢欣已绝，疾病恨相仍。自拟秦民去，重烦鲁使徵。吹毛多见谪，刺舌尚须惩。耆老惟君在，文章对客矜。才全怀白璧，道重比朱绳。虎榜名非忝，鸡林价尽增。极知童子陋，深愧大巫称。最忆春停骑，高谈夜剪灯。病驹终弃掷，生鹘必飞腾。迹已从信屈，时多任爱憎。赋诗閒莫废，好事老犹能。汉月今频满，天河本自澄。山阴有孤棹，雪下兴还乘。
齑瓮吟
作者：贝琼
朝代：明
体裁：古风

清江老人腹空洞，白首谈经耻无用。酒酣入水问河神，乞我黄齑三百瓮。平生不羡将军腹，冰壶先生真我族。山妻日晏具朝餐，露叶霜根甘胜肉。君不见海上巨族如公侯，诏书夜遣官兵收。
龙江道中
作者：贝琼
朝代：明
体裁：七言律诗

长江风浪走高桅，白首西游第一回。五色文章龙虎气，六朝形胜凤皇台。草生白下连天碧，花近清明满地开。一路好题诗百首，金闺使者不须催。
吴门会故人楼文渊
作者：贝翱
朝代：明

忆曾相识自儿童，二载云间笔砚同。深院抄书桐叶雨，曲栏联句藕花风。当时壮气凌诸子，今日衰颜对两翁。高卧田园真自乐，宦游愧我尚西东。
拟古
作者：贝翱
朝代：明

妾有绿绮琴，中含凤凰音。不为《黄鹄操》，试作《白头吟》。河中锦鸳鸯，比翼相因依。落花随飘风，各自东西飞。物情有不同，贞心以为保。春葩折秋霜，容华岂常好。芙蓉出绿水，见别污池中。白璧荐泥涂，乃与瓦砾同。妾有五色丝，为君制衣裳。朝朝勤拂拭，夜夜为薰香。将心置君腹，知君忘不忘。
晓望
作者：贝翱
朝代：明

鸡鸣双阙曙，山翠渐霏微。日映金宫上，云依玉殿飞。万方秋贡入，千骑早朝归。自笑何为者，缁尘满素衣。
未央宫瓦头歌
作者：贝翱
朝代：明
体裁：古风

赤龙西飞入咸阳，乌骓喷火焚阿房。阿房已灰骓亦逝，渭水参差开未央。未央宫殿中天起，乃公见之怒仍喜。壮丽方推相国能，万户千门从此始。南山相对双阙开，函关夜启侯王来。奉觞殿上呼万岁，拔剑砍树何雄哉。玉阶一污新都履，旧宅重开洛阳水。东西照耀四百秋，汉基半与周基似。长杨昨夜西风早，锦幔椒涂迹如扫。谁言长乐殊未央，回首青青千里草。可怜遗瓦至今存，古今不剥莓苔痕。铜雀有歌哀白日，鸳鸯无梦到黄昏。梁园老人爱奇雅，锦囊得之百金价。茅斋风雨伍陈玄，犹作金人泪如泻。朝来拓得寄江城，旧物相看无限情。白发张衡足愁思，何人相与话西京。
未央宫瓦头歌
作者：贝翱
朝代：明

赤龙西飞入咸阳，乌骓喷火焚阿房。阿房已灰骓亦逝，渭水参差开未央。未央宫殿中天起，乃公见之怒仍喜。壮丽方推相国能，万户千门从此始。南山相对双阙开，函关夜启候王来。奉觞殿上呼万岁，拔剑砍柱何雄哉。玉阶一污新都履，旧宅重开洛阳水。东西照耀四百秋，汉基半与周基似。长杨昨夜西风早，锦幔椒涂迹如扫。谁言长乐殊未央，回首青青千里草。可怜遗瓦至今存，古今不剥莓苔痕。铜雀有歌哀白日，鸳鸯无梦到黄昏。梁园老人爱奇雅，锦囊得之百金价。茅斋风雨伍陈玄，犹作金人泪□泻。朝来拓得寄江城，旧物相看无限情。白发张衡足愁思，何人相与话西京。
登硖石山
作者：贝翱
朝代：明
体裁：古风

朝登硖石巅，霁色浮高宇。长冈抱回龙，怪石骇奔虎。古刹凌层云，中天立鳌柱。万室涌鱼鳞，晴光动江浒。曲径入藤萝，行行见危堵。寺僧闻客来，袈裟候庭庑。登堂识遗像，画绘衣冠古。乃知顾况宅，今为梵王土。书台空有名，湮埋化烟莽。葛井虽依然，日暮饮牛羖。长松非旧枝，子规啼正苦。古人岂不足，身后窅难睹。悲风振林薄，落木惊秋雨。人生一无成，寂寞知何许。
络纬吟
作者：贝翱
朝代：明

高城月白风凄凄，夜闻络纬迎秋啼。初惊杨柳玉楼外，又遇梧桐金井西。一丝不断抽寒露，宛转犹悲岁年暮。机中少妇暗停梭，愁绝寒窗不成素。
閒居
作者：贝翱
朝代：明
体裁：七言律诗

閒居不是为逃名，野性从来少宦情。况有林塘供笑咏，且无冠盖费逢迎。夕阳山好楼中见，春水船高树杪行。何处飞来如雪鸟，时时相近不相惊。
闲居
作者：贝翱
朝代：明

闲居不是为逃名，野性从来少宦情。况有林塘供笑咏，且无冠盖费逢迎。夕阳山好楼中见，春水船高树杪行。何处飞来如雪鸟，相亲相近不相惊。
题张子正桃花春鸟图
作者：贝翱
朝代：明
体裁：七言绝句

山禽飞上碧桃枝，独立东风喜报谁。翠幌日高人未起，分明池馆记当时。
绝句
作者：贞元道人
朝代：明
体裁：古风

勾漏山头古洞天，金堂玉室地相连。门前千尺长松树，亲手栽来不记年。
舟过兴济县暂往段长老藏经阁避暑
作者：贡修龄
朝代：明

言寻避暑地，随意入僧房。树以法云秀，莲从解脱香。翻经知古乘，借相到羲皇。火宅终难久，安心是上方。
挽徐孟义
作者：贡安甫
朝代：明

箫鼓元宵满市城，朝来忽报薤歌声。竹窗秋月何人读，药畹春云有子耕。枕上鹿蕉今日梦，酒中山水旧时情。梅花乱落江天杳，愁听西风独雁鸣。
元宵偶成
作者：贡斌
朝代：明
体裁：七言律诗

诗怀潇洒客怀浓，都属元宵胜会中。竹叶有香杯泛绿，梅花无影烛摇红。捧观珠玉陪仙侣，坐拥貂蝉列上公。共乐升平全盛日，风光何用说新丰。
再次卢用中
作者：贡斌
朝代：明
体裁：七言律诗

村沽不厌典衣频，篱下黄花也当春。已约巨卿供黍馔，肯同张翰忆鲈莼。霜华渐冷秋临晚，烛烬初残夜向晨。报国丹心期共在，等闲休负百年身。
寿万指挥六秩
作者：贡斌
朝代：明
体裁：七言律诗

遐龄无算福无边，寿诞初逢六十年。才度足为天下士，精神不没洞中仙。乌纱帽映黄金带，白玉杯倾紫玳筵。令子甲簪能唾手，也知恩宠许相传。
寿大司马乔白岩
作者：贡斌
朝代：明
体裁：七言律诗

两考尚书鬓尚青，东南天半有长城。一枰鸦鹭今安石，八阵风云汉孔明。朝野共瞻台辅器，儿童皆识相公名。也知纯佑非轻界，应与皇家作五更。
次别漕运参戎梁公
作者：贡斌
朝代：明
体裁：七言律诗

邱阿黄鸟正闲闲，鳞翼何缘得附攀。白虎五更浮玉井，灵槎万里下银湾。临机独运皆神算，迄济相看总笑颜。萧相转输应第一，况知清誉足廉顽。
次卢用中见寄·其一
作者：贡斌
朝代：明
体裁：七言律诗

秧苗刺水绿盈郊，嫩竹离离已放梢。书剑未能归旧隐，衣冠犹喜内新交。酒呼新酿来千里，诗索枯肠出九坳。最是官闲堂宇静，都将风月共君嘲。
次卢用中见寄·其二
作者：贡斌
朝代：明
体裁：七言律诗

侵晓乘凉出近郊，湿衣珠露滴花梢。笑谈喜有金兰契，沉醉浑忘尔汝交。风送荷香来水面，日移松荫转山坳。归家且学羲皇卧，瓠腹便便任尔嘲。
次吕仲仁登醉翁亭
作者：贡斌
朝代：明
体裁：七言律诗

欧老名亭岁月深，当年遗迹好重寻。尽夸此日银台趣，不异当年太守临。起座喧哗无俗客，鸣声上下有幽禽。明朝我欲骑黄鹤，飞过环滁借绿阴。
次吕仲仁话旧
作者：贡斌
朝代：明
体裁：七言律诗

山边春色水边花，入眼风光处处嘉。江左漫论符佩虎，上林聊借树栖鸦。照人玉色真明月，掷地金声几落霞。迂劣不胜公瑾醉，盟心如住白鸥沙。
次咏雪
作者：贡斌
朝代：明
体裁：七言律诗

风威凛冽正侵肌，好事何人出问奇。茅屋反关无俗客，梅花先放有南枝。拥炉漫饮开怀酒，呵笔旋赓禁体诗。却怪山阴乘兴者，一时回棹笑非宜。
次张署正朝敬见寄
作者：贡斌
朝代：明
体裁：七言律诗

少年豪气欲吞牛，濯足须临万里流。心似长宵涵霁月，神如碧水映清秋。金陵佳地供高咏，玉勒驱驰惬壮游。会看乘风欣破浪，君才原是济川舟。
次游灵谷寄诸乡彦
作者：贡斌
朝代：明
体裁：七言律诗

白纻轻罗皎若霜，暮春佳节好寻芳。树连翠幄天无影，花落金钿地有香。十尺珊瑚檐下立，万函宝偈栋间藏。笑看曲水流觞缓，吸尽琼浆已夕阳。
次题水月亭
作者：贡斌
朝代：明
体裁：七言律诗

卜筑溪边事事幽，水光山色各宜秋。一轮白璧摇书幌，万斛黄金漾醉眸。濯足恍临沧海坐，卷帘宜在广寒游。吾心如水还如月，借此投闲许我不。
次龚师颜咏雪二首用东坡韵·其一
作者：贡斌
朝代：明
体裁：七言律诗

千山寒影绝飞鸦，九陌齐翻绮带车。语出惊人夸柳絮，诗裁禁体黜梅花。孤山款鹤高林叟，锦帐烹羊陋当家。已料滹沱今夜半，冰凌冻合到三叉。
次龚师颜咏雪二首用东坡韵·其二
作者：贡斌
朝代：明
体裁：七言律诗

珠颗匀圆玉缕纤，酒功风力互争严。木从此夜生寒骨，天为穷人产瑞盐。羽化每怜投沸鼎，絮飘仍见扑虚檐。挥毫纵有阳春句，冷觉冰生十指尖。
竹轩哀挽
作者：贡斌
朝代：明
体裁：七言律诗

劲节虚心六十秋，七贤无日不追游。山中方结清风社，天上俄成白玉楼。水冷湘江云漠漠，月昏淇澳夜悠悠。凰毛各有凌霄志，行见恩光贲乐邱。
苍翠亭分得登字
作者：贡斌
朝代：明
体裁：七言律诗

寻幽南郭共高朋，飞步瑶台最上层。对酒不嫌黄菊老，看山直到紫烟凝。松坛棋静无惊鹤，石鼎茶香有定僧。莫讶秋光容易尽，四时乘兴总宜登。
葵轩为镇远侯顾公题
作者：贡斌
朝代：明
体裁：七言律诗

一种仙葩产帝乡，灵根灌溉属天潢。百年厚地春非浅，四面虚窗日正长。密叶垂垂知覆本，丹心炳炳解倾阳。主人忠赤原同调，赢得熏风笑满堂。
过金山
作者：贡斌
朝代：明
体裁：七言律诗

蓬莱一岛落江心，拥出青螺亘古今。四海有怀同俯仰，百年无事几登临。楼台倒浸高低影，钟鼓平分远近音。极目楚天空阔甚，更须呼酒助豪吟。
送吴青甫侍御刷卷还京
作者：贡斌
朝代：明
体裁：七言律诗

法星一点丽台端，百职文移此第看。地有芝兰春布暖，路逢荆棘夏生寒。诗题短轴情难尽，马立长亭酒易干。老鹘由来夸独击，莫因千里惜风翰。
送杨监生还毗陵
作者：贡斌
朝代：明
体裁：七言律诗

荣膺鹗荐喜青年，卒业南雍志愈坚。璧水文章春丽日，桥门灯火夜凉天。杏花入梦纤毫健，桂子分香捷报先。一曲骊歌杯一进，愿期身到五云边。
送程汝南守衢
作者：贡斌
朝代：明
体裁：七言律诗

作守三衢命下时，黄金横带出京师。长亭未酌留行酒，短轴先题赠别诗。性澈寒潭清见底，心悬宝镜照无私。何人为秉如椽笔，遗爱他年好立碑。
送表偶成次韵
作者：贡斌
朝代：明
体裁：七言律诗

丹墀拜舞夜将阑，如睹天威咫尺间。盘锦表笺驰北阙，浑金銮驾出西关。长衢队伍森戈戟，夹道衣冠誉佩环。我愿圣心跻圣敬，万年长寿配南山。
邮亭晚浴
作者：贡斌
朝代：明
体裁：七言律诗

下马纡徐步曲廊，解衣盘薄就兰汤。身心亦欲师商圣，风咏何妨学鲁狂。澡德免为尘俗子，呈身还见水曹郎。五云翘首天阶远，应有精诚到玉皇。
静观堂偶成次邵节夫韵
作者：贡斌
朝代：明
体裁：七言律诗

斗室蒲团小篆香，菜羹蔬饭自家常。窗前月到梅花瘦，门外风生柳絮狂。几载一官随啸傲，百年霜鬓任沧浪。养身让路无多地，尺寸何须较短长。
秋日雨中和杜韵·其一
作者：贡蕃
朝代：明
体裁：五言律诗

一月旱无雨，朝来云暗行。酒旗翻处湿，渔棹去边明。宿雾笼花色，秋风落叶声。几家烟爨绝，夜半始炊粳。
秋日雨中和杜韵·其二
作者：贡蕃
朝代：明
体裁：五言律诗

岚气和云黑，风狂散雨丝。绿荷枯已早，黄菊绽何迟。作赋悲先动，衔杯醉不辞。檐花坐中落，明烛暗书帷。
行远圃述怀四韵
作者：贡蕃
朝代：明
体裁：七言律诗

老我行缘十亩间，短墙茅屋面龙山。桥无车马行还断，门远尘嚣设复关。移竹种梅三径里，投竿披卷一身闲。长吟抱膝忘机处，坐傍落花流水湾。
书吴氏壁
作者：贡钦
朝代：明
体裁：七言律诗

宛陵城外野人家，路入青山小径斜。出水香芹低拂燕，过墙弱柳暗藏鸦。瓦盆溜雨新篘酒，石鼎飞烟旋煮茶。更爱主人留客久，春风齐放一亭花。
游南湖
作者：贡钦
朝代：明
体裁：五言律诗

十里南湖路，孤舟向晚行。潮回沙有迹，浪静石无声。日落川光暝，云开水气清。何年一竿竹，于此结鸥盟。
对联
作者：费元禄
朝代：明
体裁：联

坐沉红烛，即迩室若有遐思；看遍青山，虽热肠亦多冷意。
对联
作者：费元禄
朝代：明
体裁：联

窗中隐见江帆，家在半村半郭；松下时闻清梵，人称非俗非僧。
对联
作者：费元禄
朝代：明
体裁：联

谢人世之覆雨翻云，闭门高枕；消天上之清风明月，酒盏诗筒。
对联
作者：费元禄
朝代：明
体裁：联

鄙吝一消，白云亦可赠客；渣滓尽化，明月自来照人。
对联
作者：费元禄
朝代：明
体裁：联

阅人世海阔天空，足半生得闲日月；见吾性鸢飞鱼跃，竞一笑可老乾坤。
贺新郎
作者：费元禄
朝代：明

瑞脑烧金鼎，卷重帘、庭阴正午，画堂人静。春落天涯知何处，糁地杨花飞尽。印玉枕、流莺催醒。梅雨纱窗寒欲透，更长年、三月厌厌病。愁不语，懒窥镜。江南旧事须重整，隔花阴、传消寄息，月娥难倩。梦断秦楼相思久，芳草佳期未准。倚遍了、梧桐金井。蝴蝶已归煤麝冷，枉教人、揉碎丁香影。谁共我，步香径。
贺新郎
作者：费元禄
朝代：明
体裁：词

瑞脑烧金鼎，捲重帘、庭阴正午，画堂人静。春落天涯知何处，糁地杨花飞尽。印玉枕、流莺催醒。梅雨纱窗寒欲透，更长年、三月厌厌病。愁不语，懒窥镜。江南旧事须重整，隔花阴、传消寄息，月娥难倩。梦断秦楼相思久，芳草佳期未准。倚遍了、梧桐金井。蝴蝶已归煤麝冷，枉教人、揉碎丁香影。谁共我，步香径。
金陵咏怀古迹四首 其一 含章殿
作者：费元禄
朝代：明

烟沉弱柳隔晴沙，窈窕香台忆主家。绮树游丝留晓色，雕窗粉蝶恋清华。镜边月晕连城璧，陌上尘埋七宝车。点额新妆招不起，黄鹂衔出旧时花。
金陵咏怀古迹四首 其三 劳劳亭
作者：费元禄
朝代：明

八月金陵天气凉，劳劳亭畔雨花香。谁家别泪沾红粉，几处秋风起白杨。沽酒城边频系马，闻歌道上总思乡。古今无恙东流水，多少行人为断肠。
金陵咏怀古迹四首 其二 善泉池
作者：费元禄
朝代：明

沧池漭沆凿昭明，前代风烟九曲平。锦缆不收菱叶烂，红亭半啮浪痕生。沙环凫渚邀垂钓，花积鱼床隐濯缨。客醉何劳歌《桂树》，就中山水自忘情。
金陵咏怀古迹四首 其四 新亭
作者：费元禄
朝代：明

过江形胜感宗臣，暇日登临似雒滨。风景凄凉空举目，神州凋敝属何人。棠花自发青芜杳，燕子初归白屋贫。况是经过王谢宅，不堪衰草更沾巾。
金陵咏怀古迹四首·含章殿
作者：费元禄
朝代：明

烟沉弱柳隔晴沙，窈窕香台忆主家。绮树游丝留晓色，雕窗粉蝶恋清华。镜边月晕连城璧，陌上尘埋七宝车。点额新妆招不起，黄鹂衔出旧时花。沧池漭沆凿昭明，前代风烟九曲平。锦缆不收菱叶烂，红亭半啮浪痕生。沙环凫渚邀垂钓，花积鱼床隐濯缨。客醉何劳歌《桂树》，就中山水自忘情。八月金陵天气凉，劳劳亭畔雨花香。谁家别泪沾红粉，几处秋风起白杨。沽酒城边频系马，闻歌道上总思乡。古今无恙东流水，多少行人为断肠。过江形胜感宗臣，暇日登临似雒滨。风景凄凉空举目，神州凋敝属何人。棠花自发青芜杳，燕子初归白屋贫。况是经过王谢宅，不堪衰草更沾巾。
集句联
作者：费元禄
朝代：明
体裁：联

事过无心求富贵；身闲不梦见公卿。
春日写怀
作者：费大邦
朝代：明
体裁：七言律诗

剧爱花湾与柳溪，游行常过小桥西。梁间入贺三春燕，梦里来惊五夜鸡。濯足不嫌沧海阔，振衣愿共碧云齐。园林景色皆成趣，携酒频听好鸟啼。
秋夜写怀
作者：费大邦
朝代：明
体裁：五言律诗

夜深人寂静，秋思拥毫端。刻烛分题易，吟诗得句难。案头书万卷，窗外月三竿。丹桂幽香送，枝枝玉露漙。
答黄鹤山即用原韵
作者：费大邦
朝代：明
体裁：七言律诗

兰池爽气卷云烟，翠盖亭亭漾白莲。斋小不妨留客醉，榻低自可枕书眠。文心澹荡涵明月，笔阵纵横染彩笺。接待弗嫌虚礼少，敲棋永夜乐忘年。
远山
作者：费大邦
朝代：明
体裁：七言绝句

林峦深处胜蓬壶，隐隐遥看翠色铺。我欲图来晨夕赏，一时云过又模糊。
丹阳道中
作者：费天与
朝代：明
体裁：五言律诗

古道苍茫碧，山重碧似螺。林阴闻坐啸，鸟语杂行歌。望远骞驴小，凭高旅客多。乔松与秀木，未暇久摩挲。
同吏部郎官朱思重等即席步韵
作者：费天与
朝代：明
体裁：七言律诗

草茅何幸谒天官，况觏贤才乍缔欢。酩酊不辞添酒社，粗豪聊许侧诗坛。愧无好句酬知遇，喜获佳章乐瘦寒。今夜月中拼潦倒，他时新沐拟弹冠。
平河桥旅次
作者：费天与
朝代：明
体裁：七言绝句

斜阳隔雨照河桥，柳外挑旗把客招。白饭青刍堪适口，不妨浊酒醉中宵。
敖山
作者：费天与
朝代：明
体裁：五言律诗

莫谓敖山小，犹分岱岳灵。林端孤掌碧，天外一拳青。借去堪遮牖，移来好画屏。鱼盐蜃蛤地，应许结螺形。
涿州城
作者：费天与
朝代：明
体裁：七言律诗

毂击肩摩过琢城，不缘争利定争名。南辕络绎遵王路，北辙间关上帝京。一片风尘遮客道，几株烟柳拂行旌。相逢尽是他乡客，共诉桑区别后情。
渡黄河
作者：费天与
朝代：明
体裁：七言律诗

一道河源达九州，平分中国作鸿沟。惊涛拍岸声偏壮，浊浪排空势欲浮。素志待清沾帝泽，扁舟竞渡到神洲。于今倘假长风便，定泛银河傍斗牛。
过泰安州游东岳圣母行宫
作者：费天与
朝代：明
体裁：七言律诗

圣母行宫炳日星，珠帘锦幕胜宫庭。盘桓幸睹唐槐绿，凭吊欣瞻汉柏青。万古不磨称胜迹，千秋无替颂皇灵。盛朝特沛天恩渥，勒石应将帝德铭。
万松书院
作者：费宏
朝代：明
体裁：七言律诗

万松深处一堂开，游客来镌翠壁台。前代偏安多古迹，清时临眺有馀哀。凭栏远欲吞东海，引袖高应拂上台。却爱暮云消散后，相携玩月漫徘徊。
为三府安公题所藏史痴翁图二首 其一 春景
作者：费宏
朝代：明

雨收云淡东风软，叠叠林峦青似染。翠蔼晴岚扑面来，游人选胜开春宴。小小亭台载酒过，深深楼观题诗遍。芳树交加百鸟鸣，清溪掩映千花艳。谁摹此景笔颇奇，无限风光归匹练。使君胸次若藏春，爱此寻常舒复卷。画惟写意不须工，境若会心非在远。阳和有脚望循行，寒谷吹嘘待邹衍。
为三府安公题所藏史痴翁图二首 其二 雪景
作者：费宏
朝代：明

万壑千崖堆玉尘，老松僵立霜皮皴。行人飞鸟不见影，渔蓑揭揭趋江滨。荒村酒薄鱼可换，径须一醉宁知贫。诗人往往敬画此，不誇锦帐罗醲醇。使君爱诗复爱画，行吟坐对皆天真。高堂六月苦炎热，披图便觉融心神。清飙拂座送凉冷，寒岫照眼增嶙峋。欲凭一问茅檐下，或有扃门高卧人。
为三府安公题所藏史痴翁图二首·春景
作者：费宏
朝代：明

雨收云淡东风软，叠叠林峦青似染。翠蔼晴岚扑面来，游人选胜开春宴。小小亭台载酒过，深深楼观题诗遍。芳树交加百鸟鸣，清溪掩映千花艳。谁摹此景笔颇奇，无限风光归匹练。使君胸次若藏春，爱此寻常舒复卷。画惟写意不须工，境若会心非在远。阳和有脚望循行，寒谷吹嘘待邹衍。万壑千崖堆玉尘，老松僵立霜皮皴。行人飞鸟不见影，渔蓑揭揭趋江滨。荒村酒薄鱼可换，径须一醉宁知贫。诗人往往敬画此，不誇锦帐罗醲醇。使君爱诗复爱画，行吟坐对皆天真。高堂六月苦炎热，披图便觉融心神。清飙拂座送凉冷，寒岫照眼增嶙峋。欲凭一问茅檐下，或有扃门高卧人。
九日赠人韵
作者：费宏
朝代：明

重阳丛菊雨中开，篱下行吟日几回。老圃秋香人独醉，夕山佳气鸟飞来。登高旧许君能赋，斗健应偕客举杯。闻道南阳泉石好，何时载酒更徘徊。
予既以诗赠邦振北潭学士谓其四弟亦欲一诗乃和前韵赠之
作者：费宏
朝代：明

昆季文章总大方，风潭佳处有书堂。眼中帽影愁坡陇，梦里鸿声度野塘。北海神鹍看速化，南山雾豹且深藏。归来夏课应忙甚，黄入槐花树几行。
井井亭
作者：费宏
朝代：明

一亭稳著吴山巅，行人举首皆欣然。喉乾吻燥足力倦，井干列坐㪺寒泉。含冰漱玉失道暍，五浆之馈谁争先。银瓶素绠无挂碍，鸱夷谩向征车悬。问谁好事此修筑，往来尽道封君贤。吴中此水称第一，分支远自层云边。荒基断甃纷在眼，昔人遗惠仍流传。泥汗不复飞鸟下，石罅但有鸣蛙专。百年义举崇朝复，心存经济真拳拳。惜哉未免行道恻，一勺小试山中权。德丰报厚天可必，词林有子方孤骞。渊澄井冽负公望，克举遗训常周旋。云肤冰气互蒸滃，从龙行且升于天。天瓢倾注慰高仰，沛为霖雨酾为川。吾诗不忘如左券，贞珉可向亭中镌。
再和閒斋韵
作者：费宏
朝代：明

空谷高人独掩扉，一时山水尽含晖。遗荣剩得幽栖乐，仿古犹嫌胜会稀。饮可称仙不知醉，诗如有癖欲忘机。深杯对酒频烧烛，坐上轻寒透祫衣。手栽花竹绕山扉，坐阅朝阳更夕晖。架上古书经眼熟，世间尘务到心稀。菉薋不入骚人室，杞菊能充晏岁饥。只恐林泉难久恋，好贤还为赋缁衣。
再和閒斋韵·其一
作者：费宏
朝代：明

空谷高人独掩扉，一时山水尽含晖。遗荣剩得幽栖乐，仿古犹嫌胜会稀。饮可称仙不知醉，诗如有癖欲忘机。深杯对酒频烧烛，坐上轻寒透祫衣。
再和閒斋韵·其二
作者：费宏
朝代：明

手栽花竹绕山扉，坐阅朝阳更夕晖。架上古书经眼熟，世间尘务到心稀。菉薋不入骚人室，杞菊能充晏岁饥。只恐林泉难久恋，好贤还为赋缁衣。
初谒泰陵
作者：费宏
朝代：明

春夜西陵拜谒初，恍如前日候宫车。尧仁未拭苍生泪，舜孝何惭太史书。寂寂云峰扶飨殿，娟娟月涧绕斋庐。如闻铁马常沾汗，凭藉威灵尚有馀。
十二日早发良乡复雨
作者：费宏
朝代：明

出郭朝来正喜晴，通宵飞雨又纵横。泥污厚土干何日，雷殷秋山怒未平。老马识途空有志，寒蝉抱叶欲无声。云师尔罪真难赦，何敢常韬日月明。
午睡觉回文一首
作者：费宏
朝代：明

明窗一枕午涛舂，适意閒来睡眼慵。清瀹茗芽春焙细，便床筠簟夏敷重。城高过雨闻疏点，野阔垂云接远峰。行径绕池秋向晓，鸣蝉几树绿阴浓。
南吏侍罗圭峰考满赴京至良乡以折臂乞归中批遽从之作此奉寄
作者：费宏
朝代：明

咫尺论心恨未能，蓟门南望睇空凝。忧时定复添华发，医国真应属折肱。归喜冬檐支睡枕，行当霜路蹴层冰。欲知诸老拳拳意，不减韩翁惜孔丞。
南郊分献仍得东字
作者：费宏
朝代：明

牲帛分方礼数同，石坛高峙帝丘东。人传碧海无波久，我觉神仙有路通。老柏阴深低印月，祥烟缭绕远随风。频年趋走承恩地，感极深惭赋未工。
即事
作者：费宏
朝代：明

扶栋初成屋，为园旋筑墙。看山嫌树密，傍砌觉花香。蝶翅明如画，莺声巧似簧。春光不相负，何必滞他乡。
又用韵寄奉伯父大人
作者：费宏
朝代：明

拂衣还入海鸥群，野趣傍人未许分。霜后疏篱开晚菊，雨馀深洞驻閒云。新篘白酒时时醉，别院清香细细焚。老眼天留看胜事，芝兰庭下蔼奇芬。
听雨
作者：费宏
朝代：明

听雨门常闭，看云枕自欹。閒愁喧燕语，浪喜飏蛛丝。润气侵书帙，浮埃满砚池。连朝亲药裹，无兴复吟诗。
和子和弟冬至谒长陵
作者：费宏
朝代：明

汉庙衣冠拂旧埃，节祠常遣百官来。云间玉座依稀见，月下金铺次第开。叠嶂岚浮青拥䯻，古松阴重绿生苔。文谟武烈真无愧，万里燕台接凤台。
和赵侍御煎茶韵呈巡按陈崇之
作者：费宏
朝代：明

凭探箬笼出先春，敲臼仍呼隔竹人。火拟丹烧分进退，泉将符调别新陈。对花任杀风前景，当药能醒醉后神。客至莫愁疲捧盌，生平清味最相亲。
和赵侍御煎茶韵呈巡按陈崇之
作者：费宏
朝代：明
体裁：七言律诗

凭探箬笼出先春，敲臼仍呼隔竹人。火拟丹烧分进退，泉将符调别新陈。对花任杀风前景，当药能醒醉后神。客至莫愁疲捧碗，生平清味最相亲。
和马侍读秋雨吟
作者：费宏
朝代：明

客边今雨坐谁同，㒔倚秋轩咏晚风。池镜浅涵云影白，檐绅低映菊花红。更筹乱耳凭鸡报，霜信侵衣有雁通。偪侧最怜南北巷，闷怀全露短笺中。
喜雪用禁体二十韵
作者：费宏
朝代：明

同云初黯黯，冻雨忽纤纤。历乱先投瓦，霏微巧入帘。不缘风自舞，时有霰相兼。贪赏衣从湿，矜奇手自拈。当坳偏厚积，洒壁每虚黏。赑奰悬朱闼，轻盈压画檐。竹俄封翠节，松忽变苍髯。四野疑无路，群峰未没尖。儿痴愁遽止，老怯恐无厌。瀹茗资清苦，侵床减黑甜。履穿妨近步，台迥眩遐瞻。纵得幽人爱，还遭俗子嫌。穷阎皆罢市，达道竟遭扻。耸处肩将合，谈时口似钳。腐儒良独喜，丰稔此能占。麦必连云秀，蝗今入地潜。袁门甘暂闭，墨突异常黔。挟册光堪映，论诗禁最严。苦唫毫屡秃，剧饮酒须添。白战惭前辈，馀膏亦可沾。
奉答西涯翁二首
作者：费宏
朝代：明

襟度休休发兴长，衣痕在眼自淋浪。望依北斗天垣近，坐爱东村夜色凉。霜竹种成凡几个，早梅吟罢有馀香。远游莫忆当年赋，大老惟因住帝乡。路入荆溪兴愈长，钓游随处是沧浪。春藏别坞花迎客，暑隔孤亭竹送凉。蜀阜有碑当健笔，苏园无橘噀残香。西归每作扁舟梦，恨不从公老此乡。
奉答西涯翁二首·其一
作者：费宏
朝代：明

襟度休休发兴长，衣痕在眼自淋浪。望依北斗天垣近，坐爱东村夜色凉。霜竹种成凡几个，早梅吟罢有馀香。远游莫忆当年赋，大老惟因住帝乡。
奉答西涯翁二首·其二
作者：费宏
朝代：明

路入荆溪兴愈长，钓游随处是沧浪。春藏别坞花迎客，暑隔孤亭竹送凉。蜀阜有碑当健笔，苏园无橘噀残香。西归每作扁舟梦，恨不从公老此乡。
寄致仕司空李公时雍次韵
作者：费宏
朝代：明

风潭百顷木千章，老向林泉喜欲狂。湍急不妨鸥泛稳，花残应笑蝶飞忙。独醒忍断杯中物，无病閒抄肘后方。犹有愿丰心未了，每逢邻叟问耕桑。
寿忍庵章公八十一
作者：费宏
朝代：明

雁荡山高高且广，翠满台南如涌浪。山翁筑隐选佳胜，暮霭朝霏千万丈。流泉到枕醒尘梦，爽气浮窗惬真赏。居家有政惟孝友，化俗无争尽谦让。山间旧结神仙侣，酒盏诗筒日还往。就中意气谁最亲，方石先生本姻丈。忍庵心事已高贤，钜笔形容更精当。先生请老今桃溪，白发黄眉两高尚。望海亭中坐几回，不妨斫地歌声放。小春南阁门弧悬，一篇定值千金贶。二郎归贺索荒词，却愧缶鸣真冗长。灵运平生纵游处，万壑千流结遐想。何由一造先生门，亦欲从翁操几杖。
屋舟为润人钱宗玉作
作者：费宏
朝代：明

身世悠悠水上萍，高人栖泊傍岩扃。浮生甫里从无宅，择胜坡翁别有亭。意匠经营殊雀舫，心机忘尽对鸥汀。推篷小酌江天碧，下碇遥连海屿青。岂必侵星游别渚，不妨撑月吸波泠。鲎帆隐隐当窗起，鱼艇飘飘倚槛停。雨洒春波檐欲没，潮回秋浦酒初醒。危樯飐浪吾何恐，击棹成讴客喜听。京洛尘缨思一濯，长风借便可扬舲。
徐殿读舜和宿庆寿寺中用前韵戏简
作者：费宏
朝代：明

容膝斋庐翠压低，笔床茶灶也堪携。为邻恨不仍居左，乐国何缘却怨西。僧供每分敲韵钵，佛灯堪伴校书藜。怀人咫尺成千里，迎跸还期马首齐。
得邸报有异闻感而有作
作者：费宏
朝代：明

百年异事骇初闻，反袂开缄老眼昏。太史岂应侵谏职，寒儒自欲报君恩。骊龙颔逆难遭睡，虎豹关严枉叫阍。但使有光争日月，不惭无力正乾坤。妖蟆寸铁心何苦，骏马千金骨仅存。烈士殉名元可丧，佞人多巧舌空扪。唐科讵愧刘蕡策，楚些须招屈子魂。事定盖棺真不朽，声缘忧国竟须吞。干将在狱犹冲斗，砥柱当流少遏奔。文运盛衰关世运，长歌写罢不堪论。
忆至乐楼花竹
作者：费宏
朝代：明

楼景专林壑，春归客未归。几多巢鷇长，无数楹花飞。笋尚侵阶出，梅应得雨肥。秪须催酿秫，到日赏芳菲。草阁依清樾，牙签插架齐。平生有閒癖，未老得幽栖。题竹诗堪赋，听莺酒可携。从人争凤沼，我正忆龙溪。
忆至乐楼花竹·其一
作者：费宏
朝代：明

楼景专林壑，春归客未归。几多巢鷇长，无数楹花飞。笋尚侵阶出，梅应得雨肥。秪须催酿秫，到日赏芳菲。
忆至乐楼花竹·其二
作者：费宏
朝代：明

草阁依清樾，牙签插架齐。平生有閒癖，未老得幽栖。题竹诗堪赋，听莺酒可携。从人争凤沼，我正忆龙溪。
暮春即事
作者：费宏
朝代：明

小艇看山罢，归来日已昏。机舂趁晚急，渔火集滩喧。听树知秋意，观星认帝垣。缘江谙小径，步屧到柴门。
木亭发后用前韵寄之
作者：费宏
朝代：明

目随帆影入云中，路出湖山东复东。无限风光供指点，冰为溪水玉为峰。吟社同推老作家，珍函题处字如鸦。一尊未尽淹留兴，秋晚方看菊有花。剥后还教硕果存，阳和渐次满乾坤。何曾老悖真堪啸，漫有□□到子孙。
木亭发后用前韵寄之·其一
作者：费宏
朝代：明

目随帆影入云中，路出湖山东复东。无限风光供指点，冰为溪水玉为峰。
木亭发后用前韵寄之·其三
作者：费宏
朝代：明

剥后还教硕果存，阳和渐次满乾坤。何曾老悖真堪啸，漫有□□到子孙。
木亭发后用前韵寄之·其二
作者：费宏
朝代：明

吟社同推老作家，珍函题处字如鸦。一尊未尽淹留兴，秋晚方看菊有花。
柳絮
作者：费宏
朝代：明

舟中不记春将暮，忽见风中有飞絮。巧能投隙入青帘，媚欲依人沾白纻。漫空舞雪真颠彺，天地明远春茫茫。琼楼玉宇最高处，因风作态随飘扬。毡铺球转俱无益，雀啄鱼吹供戏剧。儿童欲捉到手难，始终凭藉东风力。柳花飞尽春江头，春光欲去不可留。污池但有青萍合，烟景凄迷柳线柔。
柴埠津
作者：费宏
朝代：明

一声两声牛背笛，三只四只渔人舟。江村风景描难就，倚杖閒行古渡头。
次丘公韵题周璘秀才书屋
作者：费宏
朝代：明

林泉乐事属专门，殷屋涛声午枕喧。身似虚舟宁有患，事如春梦了无痕。池随晴雨频消长，山与云烟自吐吞。已结渔樵成逸侣，石床频坐亦微温。
次邃庵西涯两公先帝忌辰悲感倡和之韵
作者：费宏
朝代：明

伤心垂矢与和弓，此日哀思九宇同。花压玉栏应厌世，鸟依金粟自呼风。物资干始疑天坠，忧切丰亨在日中。禁苑久叨供奉职，至今泪血洒残红。
次韵答娄诚善先生见赠
作者：费宏
朝代：明

春来深慕浴沂贤，野外寻芳亸玉鞭。细柳拂衣浓带露，好山迎客淡生烟。多惭青史曾无补，一卧沧江巳有年。心事傍人浑未解，谩誇题柱笔如椽。
游山庄偶书庄后有泉出石窍四时不绝欲名石泉别墅
作者：费宏
朝代：明

长夏浑无事，山庄漫一游。柴门迎犬吠，樵径突归牛。云物清溪浅，风光碧树稠。石泉尤可爱，滴滴绕阶流。
田园杂兴回文用弋阳令杨云凤韵
作者：费宏
朝代：明

苔垣写遍几行斜，癖句多愁鸟与花。梅云路残销屐蜡，竹风吟罢岸巾纱。灰燃夜鼎翻汤蟹，日射晨窗缀室蜗。开眼醉馀诗兴遣，雷喧过耳厌声华。游春晚兴适西庄，砚涤深池墨渍香。麰野杂花间倚杖，竹园分笋嫩盈筐。畴平遍插秧丛绿，雨苦嫌多水潦黄。幽静每谈农甚乐，悠怀远慕上歌唐。
田园杂兴回文用弋阳令杨云凤韵·其一
作者：费宏
朝代：明

苔垣写遍几行斜，癖句多愁鸟与花。梅云路残销屐蜡，竹风吟罢岸巾纱。灰燃夜鼎翻汤蟹，日射晨窗缀室蜗。开眼醉馀诗兴遣，雷喧过耳厌声华。
田园杂兴回文用弋阳令杨云凤韵·其二
作者：费宏
朝代：明

游春晚兴适西庄，砚涤深池墨渍香。麰野杂花间倚杖，竹园分笋嫩盈筐。畴平遍插秧丛绿，雨苦嫌多水潦黄。幽静每谈农甚乐，悠怀远慕上歌唐。
登黄鹤楼步韵
作者：费宏
朝代：明
体裁：古风

吾宗老仙此栖泊，炼得身形似黄鹤。一时羽化喜流传，万古楼居占空廓。星辰历历只平临，城郭茫茫总联络。白波九道来雪山，翠巘千重横剑阁。灵瑟遥闻江上峰，鼓声近出冯夷宫。乘鸾翳凤啸俦侣，十洲三岛疑相通。何人醉后欲捶碎，谪仙非仙犹仙风。横江孤飞感奇梦，后来复有东坡翁。祢衡、崔颢俱英彦，景物牢笼已强半。中丞有兴时登临，欲起诸公校词翰。高歌寄到和最难，大抵百闻输一见。扁舟何日倚楼前，晴树芳洲应识面。却愁地主已非公，当宁股肱须老练。何心骑鹤上扬州，自合乘槎溯天汉。
看雨
作者：费宏
朝代：明

春深才得雨，晏坐忽宽忧。红见宫花润，青知陇麦抽。涸才？辙鲋，晴漫唤林鸠。欲动清宵酌，檐声恐遂收。
看雨
作者：费宏
朝代：明
体裁：五言律诗

春深才得雨，晏坐忽宽忧。红见宫花润，青知陇麦抽。涸才�辙鲋，晴漫唤林鸠。欲动清宵酌，檐声恐遂收。
看雨
作者：费宏
朝代：明

春深才得雨，晏坐忽宽忧。红见宫花润，青知陇麦抽。涸才𢋫辙鲋，晴漫唤林鸠。欲动清宵酌，檐声恐遂收。
睡起
作者：费宏
朝代：明

习閒成懒百无功，尘事难侵世累空。睡起呼童向篱落，菊花枝上捉青虫。
禫祭谒陵和匏庵方石二先生赠行韵
作者：费宏
朝代：明

锦树芳尘送晚飔，长途酒盏未容辞。豪吟自觉貂难续，奉引真惭马滥骑。山翠空濛多雨后，川光潋滟欲冰时。五云深处频回首，前辈多情有赠诗。
箱房后丛竹抽简甚多内直房候朝与司徒孙公谈种竹事公诵其在吏部郎署咏竹因次其韵
作者：费宏
朝代：明

新竹春来日渐添，清阴翠色满疏帘。此君每见难抛却，不觉孤亭日转檐。
经筵遇雨衣尽湿时方大雩喜而有作三月二十二日
作者：费宏
朝代：明

讲殿今年此日开，小阍宣唤众官来。春衣冒雨何须惜，旱陇祈天正可哀。云护綵屏龙蜿蟺，风萦香鼎鹤毰毸。微臣一字曾无补，也向官筵醉饱回。
腊八日省牲
作者：费宏
朝代：明

腊神方遇八，长至屡踰九。郊禋重省视，臣职在奔走。轩车薄暮出，落日正当酉。归鸦自南来，阵阵集官柳。城闉钥未合，阍吏谨迎候。月弦此初上，仰认是何宿。彷佛胃昴间，如弓适盈彀。骑队间篝灯，平沙快驰骤。天门俯而人，咫尺即牲囿。牺人报名物，有兔实居首。次鹿次牛羊，牢豕处其后。旋归不淹晷，北向见珠斗。寒更人欲定，钟鼓应清漏。刮面苦寒风，侵凌透羔袖。还家对妻子，附火索杯酒。却忆去年冬，燕齐半强寇。桑园抵任丘，掠焚遭毒手。都邑频戒严，郊坰谨戌守。苍黄从变礼，奉命当白昼。儿童亦骇愕，此事昔无有。感格极寅恭，犹能彻高厚。如今幸宁谧，一笑可开口。杞人固多忧，眉宇尚双皱。至治有馨香，非登亦非豆。皇祖著明训，心存听斯懋。神灵配上帝，陟降常左右。文孙可无念，成命我膺受。恳悃竟何禆，穷苍庶阴诱。转移谅非难，胤祚保长久。
苦雨
作者：费宏
朝代：明

今年春雨疑天漏，十日都无一日晴。游处每劳持具出，梦回常厌打窗声。照泥犹自愁星点，仰瓦何当罪月行。真宰怜民应上诉，须留馀沥佐秋成。
西江月
作者：费宏
朝代：明

舟中夜行，独坐无酒，抚卷作霜月高悬碧汉，画船自泛寒江。银镫独对夜何长，窗外浮光荡漾。可怪曲生疏阔，闲来冷落琼觞。思量无计助清狂，且与青编相向。
观涨
作者：费宏
朝代：明

云气吞山尽，江流带雨浑。喜晴临野岸，观涨验沙痕。拘束无官府，追思有弟昆。孤舟横渡口，归憩欲黄昏。
谢姜宽送芋子
作者：费宏
朝代：明

芋魁相送满筠笼，应念冰盘苜蓿空。此日蹲鸱真损惠，当年黄独漫哀穷。蒸时不厌葫芦烂，煨处还思榾柮红。自是菜根滋味好，万钱谁复羡王公。
谢见素林公撰至乐楼记用其旧见寄韵
作者：费宏
朝代：明

草阁难招花外车，但从落日见樵渔。庭心有橘谁为颂，墙角多蕉可学书。农事未谙犹砚食，仙丹须炼且楼居。山房乞取坡翁记，奎璧光华夜有馀。
赠王古直
作者：费宏
朝代：明

一别霞城知几年，故人多住凤楼前。怀归每笑依刘客，乘兴还登忆戴船。老去无财非病也，閒来有酒即欣然。诗能自古穷如此，看取吟囊满壁悬。
赠程侃
作者：费宏
朝代：明

武夷之山信奇绝，幢节森罗屏障列。清溪九曲绕山流，膏黛澄凝罗带摺。神仙炼药须名山，遗蜕往往留山间。洞门石扇瞰幽壑，丹梯百丈谁能攀。我家去山才咫尺，屡阅图经常叹息。何时一叶泛扁舟，历览烟霞访仙迹。生今从仕闽关头，兹山应得时时游。沿流击楫棹讴发，可藉胜境消閒愁。山中闻说多瑶草，采服令人却衰老。若得红颜生羽翰，世上浮沈何足道。
过仪真吕水部祖邦以诗送别用韵答之
作者：费宏
朝代：明

旅泊谁嫌度堰迟，旧交真乐胜新知。曹经何逊曾游处，诗逼唐人最盛时。信有瑶琚报桃李，祗将憔悴对姜姬。无由得遂云龙愿，笥箧当开慰所思。
过灵济宫
作者：费宏
朝代：明

匹马春游困驰逐，解鞍暂憩西城足。巍然双表逼云霄，阆苑蓬莱惊在目。试窥洞府瞰仙宫，碧瓦朱甍光可烛。檐牙高喙总涂金，殿趾重铺皆砌玉。雕墙画壁拥周遭，栀茜为泥间青绿。诸天相去仅尺五，寸草化身成丈六。尘途彷佛遇群真，世界依稀藏一粟。龟趺屹屹载穹碑，揩眼含辛三四读。乃云二阙在清都，能与苍生造冥福。谁知无益只劳民，骨间推髓心剜肉。神输鬼运谅未难，即使为之应夜哭。忆昔鸠工庀材日，健卒赪肩车折轴。是时秦晋正饥苦，不雨经时巫可暴。爷娘食子夫食妻，米石宁论钱一斛。地下真应有劫灰，人间忍见生妖木。星摇石语皆缘此，下土彺夫谓神酷。谁能因鬼见上帝，流涕长吁一披腹。移取寸椽并片瓦，已堪覆庇逃亡屋。百金可惜台可无，薄已忧民除秘祝。归来偶读汉文纪，稽首吾君继芳躅。
送兴化王太守分得封字
作者：费宏
朝代：明

一麾远守闽中郡，何日重闻阙下钟。本为睢阳聊屈黯，应知渤海即还龚。春庭草色埋三木，夜卷书声蔼四封。儒吏名家真不忝，士民私幸属鋾镕。
送吴克温南归
作者：费宏
朝代：明

都人望春信，顽阴尚凝寒。白日惨无光，污泥几时乾。有客束书卷，仓忙出长安。问之笑不答，但云报恩难。无由絷马足，把袂徒相看。浮云亦易散，离筵勿辛酸。今朝且痛饮，别后仍加餐。池头五彩凤，刷羽恒自诧。醴泉始肯饮，腐鼠胡能跨。不效燕雀群，相随入朱厦。儿童怪其然，弯弓共弹射。山中有高梧，栖老亦閒暇。朝阳光景新，览德看复下。
送吴克温南归·其一
作者：费宏
朝代：明

都人望春信，顽阴尚凝寒。白日惨无光，污泥几时乾。有客束书卷，仓忙出长安。问之笑不答，但云报恩难。无由絷马足，把袂徒相看。浮云亦易散，离筵勿辛酸。今朝且痛饮，别后仍加餐。
送吴克温南归·其二
作者：费宏
朝代：明

池头五彩凤，刷羽恒自诧。醴泉始肯饮，腐鼠胡能跨。不效燕雀群，相随入朱厦。儿童怪其然，弯弓共弹射。山中有高梧，栖老亦閒暇。朝阳光景新，览德看复下。
送大参胡大声
作者：费宏
朝代：明

一函千里贺龙飞，佩取重金下玉墀。夕饮每当冰合处，冬行却喜雪飘时。扁舟秪载桐江月，匹马还寻岘首碑。便道庭趍应不忝，家传清德畏人知。
送张凤翔归番禺
作者：费宏
朝代：明

南海三年别，东风万里归。梦随池草变，行逐岭云飞。宿处檠犹短，唫边笔屡挥。遗珠吾不惜，转眼试春衣。
送徐舜和使高丽十六韵
作者：费宏
朝代：明

圣泽沾殊域，贤劳属近臣。卷书辞翠幄，持节出丹宸。恩饯来浮蚁，宫袍赐瑞麟。赤心知报国，素志不谋身。四牡遵涂急，三韩引领频。华夷元共主，符命此更新。驿路千山晓，王正万里春。鳖桥成幻语，鸭绿是通津。举国郊迎日，诸曹伴馆辰。龙须专晏席，鹘舞乐嘉宾。赋手看前辈，词峰詟远人。端卿名久著，原父博无伦。首夏应旋旆，同官每望尘。神功烦纪录，帝学待敷陈。
送杨太守恭莆之常州府
作者：费宏
朝代：明

青年美誉动班行，蚤出郎曹绾郡章。柳拂熊车春问俗，帘垂燕寝昼凝香。诛求最缓豳农苦，抚字谁知汉吏良。极目秋空鸿雁度，天书早晚即徵黄。
送杨太常正夫归蜀省其尊翁少保留耕先生次太宰邃庵杨公韵
作者：费宏
朝代：明

咫尺天颜许暂违，臣忠子孝本同归。瑞虹亭旧开华宴，濯锦江清舞彩衣。喜信远凭双鹊报，乡心先逐白云飞。门迎笑语真堪画，老大全胜玉带围。此行人羡是登仙，蜀道从来似上天。汉代家声推石奋，王家世誉数僧虔。梦依北极常千里，诗补南陔可一篇。所至苍生烦问喘，归来宣室岂虚延。
送杨太常正夫归蜀省其尊翁少保留耕先生次太宰邃庵杨公韵·其一
作者：费宏
朝代：明
体裁：七言律诗

咫尺天颜许暂违，臣忠子孝本同归。瑞虹亭旧开华宴，濯锦江清舞彩衣。喜信远凭双鹊报，乡心先逐白云飞。门迎笑语真堪画，老大全胜玉带围。
送杨太常正夫归蜀省其尊翁少保留耕先生次太宰邃庵杨公韵·其二
作者：费宏
朝代：明

此行人羡是登仙，蜀道从来似上天。汉代家声推石奋，王家世誉数僧虔。梦依北极常千里，诗补南陔可一篇。所至苍生烦问喘，归来宣室岂虚延。
送永平蒋通判
作者：费宏
朝代：明

绿烟侵坐草抽芽，红雨沾衣杏着花。使君拜命班春去，壮哉行色人矜誇。公家爱民不如马，马在偿劳毙偿价。郡人专待福星来，摸拜道旁迎别驾。君今养马先养人，须知马耗由民贫。他年布野如云锦，会有旌章下紫宸。
送都给事王文哲奉命祭告南海便道归东筦省亲
作者：费宏
朝代：明

百神受职逢新主，万里乘槎到海湄。事异碧鸡烦汉使，祠临黄木见唐碑。鳌波翠涌春流外，乌綵红看晓沐时。几度瞻云今最便，谏垣应讶缀班迟。
送阁老熊峰石公祭告泰山阙里
作者：费宏
朝代：明

一函香帛出彤墀，东祀亲烦阁老斋。七十二君封禅地，百千万世帝王师。新朝望秩遵虞典，故国牲牢忆汉祠。祝册御名劳自署，华原使传已先驰。颂声远播怀柔后，道化孚昭感格时。登望杜陵游甚壮，低回迁史去何迟。秦碑细剔莓苔字，周桧徐攀雨露枝。秘迹未缘窥玉牒，遗音如或听金丝。长途记述诗偏富，盛礼遭逢兴亦奇。青简裁成须大手，銮坡翘首数归期。
送陆庶子令弟下第南还用吴匏庵韵
作者：费宏
朝代：明

退鹢南飞趁晚风，休将形迹论穷通。玉还荆国犹堪宝，瑟向齐门岂未工。捧日自应怀冀北，看云谁复忆江东。陆家兄弟今犹古，预识他年事业同。
閒中和见素旧寄韵
作者：费宏
朝代：明

安步真应可当车，不妨踪迹混耕渔。风前细撚花枝嗅，霜后閒将柿叶书。陶叟白莲难入社，杜陵赤甲可迁居。欲消长日惟诗酒，饮兴吟情颇有馀。
陪都宪简公宿叫岩寺因次其旧题韵
作者：费宏
朝代：明

春风拂面散轻阴，信宿禅房会此心。客思祗应孤雁得，交情大胜碧潭深。云根穿水孤能立，宰木凌霜老更禁。抚景相看多感慨，浩歌随意辄成音。
雨中理菊书示星士徐东井
作者：费宏
朝代：明

久雨门难出，荒庭日易晡。竹繁教略洗，花亸欲频扶。迂拙真何用，幽閒且自娱。过从有佳客，无酒亦须沽。
雨霁
作者：费宏
朝代：明

雨霁郊原润，春深景物妍。暖云低覆树，流水漫成川。径草碧如剪，槛花红欲燃。呼童理耕稼，生计在农田。
雪中崇之送麻姑一尊谢以前韵
作者：费宏
朝代：明

醒眼寒窗对白虚，马军夜值卧瓶初。呼童旋觅团脐蟹，谋妇方烹巨口鱼。蕉叶浅斟能稍稍，梅花开放正疏疏。心交久矣醇醪醉，岂必旴泉味有余。
雪中次东坡韵
作者：费宏
朝代：明

冻合寒林噪暮鸦，川无游艇陆无车。幻成海国蓬山景，飞尽天门瑞木花。独拥渔蓑思钓叟，浅斟羔酒属豪家。梁园谁受相如简，短赋初成手几叉。
题冒车驾东皋唱和卷
作者：费宏
朝代：明

海水西头谁结屋，时时东望醒尘目。苍凉初日挂扶桑，持书步出东斋读。何许醒风蓦地来，眼中蜃气成楼台。纷红骇绿忽如市，乱我衷曲增烦哀。宿昔好仙术，寻常梦蓬莱。珠宫贝阙容我住，讵似浊世多浮埃。东皋斗绝几千仞，笑口到此还时开。朅来待续远游赋，羽翰未就心悠哉。
题名山草亭送户部侍郎王公民望致仕归华容和守溪韵
作者：费宏
朝代：明

城南归路踏平芜，望入明山兴不孤。篱菊开迟应待玉，沙鸥睡稳亦忘吾。风流可续睢阳会，烟景谁争贺鉴湖。圣主恩深廊庙远，先忧一念未应无。
题广东陈氏雪景图
作者：费宏
朝代：明
体裁：古风

生绡一幅中堂垂，眼前雪景何清奇。悬崖绝壁光彩发，老树幻出琼瑶枝。云际柴门半欲掩，似是白日将西时。披毡戴笠者谁子，冲泥傍险相追随。一人前行仰关进，蹇驴失脚双撑持。仆夫荷杖药瓢举，以袖护顶行迟迟。一人骑马过桥去，桥危溪恶马力疲。二人骑驴各袖手，耸肩觅句寒如痴。鬅鬙指关向翁语，须慎险峻毋遨嬉。中有一人跨牛背，牛行不动如舟移。最后二人从二奚，青骡白马光陆离。囊中琴弦冻且折，志在山水谁相知。吾闻岭南天气煖，群庞见雪嗥如驰。从来此景不易得，固知画者劳心思。坐令炎瘴尽消息，清气散入诗人脾。
题广东陈氏雪景图
作者：费宏
朝代：明

生绡一幅中堂垂，眼前雪景何清奇。悬崖绝壁光彩发，老树幻出琼瑶枝。云际柴门半欲掩，似是白日将西时。披毡戴笠者谁子，冲泥傍险相追随。一人前行仰关进，蹇驴失脚双撑持。仆夫荷杖药瓢举，以袖护顶行迟迟。一人骑马过桥去，桥危溪恶马力疲。二人骑驴各袖手，耸肩觅句寒如痴。鬅鬙指关向翁语，须慎险峻毋遨嬉。中有一人跨牛背，牛行不动如舟移。最后二人从二奚，青骡白马光陆离。囊中琴弦冻且折，志在山水谁相知。吾闻岭南天气煖，群庞见雪嘷如驰。从来此景不易得，固知画者劳心思。坐令炎瘴尽消息，清气散入诗人脾。
题蜀江图
作者：费宏
朝代：明

懋君示我蜀川图，万里江山才一握。纸尾亲题出魏公，云是潼川李生作。岷山隐隐插云端，山下寒江经禹凿。神施鬼设露端倪，阴合阳开分脉络。嵯峨雪岭隔蓬婆，袅娜绳桥横滴博。溪流芳腻花曾浣，江色澄鲜锦初濯。娥眉淡扫月轮高，滟滪孤撑秋水落。白盔赤甲形模异，龙脊虎须声势恶。影疑百越看山鹧，鸣爱九霄闻聚鹤。群仙戏集自逍遥，神女梦思犹绰约。登龙飞凤入青霄，白马黄牛出丹壑。瞿唐峡口束奔湍，脚底雷霆常喷薄。青螺忽涌白银盘，湖里君山谁刬削。披图不觉尘眸醒，奇径可疑还可愕。如朝帝阙拥圭璋，如赴戎行攒剑槊。又如钟磬在高悬，如设丹梯登峻阁。九屏叠秀即匡庐，二室穷深更嵩洛。就中地胜每因人，终古流芳真荦荦。杜从夔府称诗圣，程向涪中传易学。独醒亭畔诵骚辞，八阵碛边怀将略。图穷尚有岳阳楼，志士登临非取乐。我尝有意赋远游，苦被浮名自缠缚。因图寓目亦欣然，更写此诗存大略。重来借我细临模，画史何人解盘薄。
食梅
作者：费宏
朝代：明

夏木阴阴雨气寒，半黄肥颗摘林端。
齿输赤子先扌弃软，眉为苍生故自攒。
调剂功微惭玉铉，赐沾恩重忆金盘。
一株留取当阶树，嬴得花时索笑看。
食梅
作者：费宏
朝代：明

夏木阴阴雨气寒，半黄肥颗摘林端。齿输赤子先？软，眉为苍生故自攒。调剂功微惭玉铉，赐沾恩重忆金盘。一株留取当阶树，嬴得花时索笑看。
食梅
作者：费宏
朝代：明
体裁：七言律诗

夏木阴阴雨气寒，半黄肥颗摘林端。齿输赤子先�软，眉为苍生故自攒。调剂功微惭玉铉，赐沾恩重忆金盘。一株留取当阶树，嬴得花时索笑看。
马学士先生有诗贺伯父致仕用韵奉答
作者：费宏
朝代：明

奎光夜向金陵见，学士声华劳圣眷。江南草木亦知名，不独文人求识面。祠臣自古号仙官，留都更与仙官便。禁鼓何妨朝卧稳，名山一任春游遍。乐极惟愁儿辈觉，赋成不托乡人荐。长安见日未忘情，杞国忧天时动念。诗谏应陈创缔难，笔诛肯代奸谀传。冷语冰人殊不畏，热官炙手谁能羡。先生有似东坡老，峨嵋也近西充县。奇才昔感先皇知，久次宜联浴堂殿。带看腰下始生花，玉在璞中羞自衒。我嗟蒿倚失长松，史局相望却生怨。代言自合应时须，莲炬重来还燄燄。试看花骥发谁迟，暮刷不教驽足先。庐州别驾亦小坡，便亲少慰看云愿。家庭倡和有新诗，寄我时封两三段。
七月二十六日出城西相营外逻城和几山
作者：费寀
朝代：明
体裁：五言绝句

溪上路傍路，郭西关外关。村村多绿树，处处是青山。
寺中集句述怀辞客见过
作者：费寀
朝代：明
体裁：五言律诗

荒山秋日午，望古怀清芬。与物本无患，空歌迥易分。閒情兼嘿嘿，落叶乱纷纷。何处寻行迹，惟应礼白云。
思家
作者：费寀
朝代：明
体裁：七言绝句

春来发棹见春还，著尽寒裘忆夏纨。儿女在家频记念，计程应说到长安。
游南岩寺和崆峒韵
作者：费寀
朝代：明
体裁：古风

悬崖拔地迥，空洞得尘罕。路萦欹石细，池逗寒泉满。斜日半山明，微风落花缓。客来僧未归，苔痕鹿蹄践。
田园乐用王摩诘韵五首·其一
作者：费寀
朝代：明
体裁：六言诗

种树郊原雨足，看禾村坞田斜。几处舟横野渡，一声犬吠山家。
田园乐用王摩诘韵五首·其二
作者：费寀
朝代：明
体裁：六言诗

亭榭旧依园竹，炎嚣自隔林松。百亩平芜野牧，一溪深水村舂。
赠彭高惠州仓使高多髯善谈
作者：费寀
朝代：明
体裁：七言律诗

掀髯论事了非难，雌伏休嗟滞羽翰。彭祖术传知不老，惠州饭好且加餐。才堪会计官何忝，地少逢迎梦亦安。犹有风流曾解否，梅花清绝荔枝丹。